text:
ZAKI
ZAKI 1
1 Ngai, Zaki, mosali ya Nzambe mpe ya Nkolo Yesu Kristo. Natindi mokanda oyo na mabota zomi na mibale oyo bapalangana na mokili mobimba.
2 Bandeko na ngai, bomona yango lokola likambo moko ya esengo mingi, na tango bozali kokutana na komekama ya ndenge na ndenge.
3 Pamba te boyebi ete, tango kondima na bino ezali kokutana na komekama, yango ekobota kokanga motema.
4 Kokanga motema esengeli esilisa mosala na yango, mpo ete bokoka kokoma bato oyo bakola mpe oyo bazali ya kokoka, mpe oyo bazangi ata eloko moko te.
5 Soki moto moko na kati na bino azangi bwanya, abondela Nzambe, mpe Nzambe akopesa ye yango; pamba te Nzambe apesaka na bato nyonso na motema malamu mpe na kopamela te.
6 Kasi tango azali kobondela, esengeli andima, atia tembe te. Pamba te moto oyo atiaka tembe azali lokola mbonge ya ebale, oyo mopepe ezali koningisa mpe kobwaka epai na epai.
7 Moto ya ndenge wana, akanisa te ete akozwa eloko epai ya Nkolo,
8 azali moto ya makanisi mibale mpe moto oyo abongwanaka-bongwanaka na nyonso oyo asalaka.
9 Ndeko oyo akelela esengeli atonda na esengo tango Nzambe atomboli ye,
10 mpe moto oyo azali na bomengo esengeli atonda na esengo tango Nzambe akitisi ye. Pamba te moto ya bomengo akoleka lokola fololo ya elanga.
11 Pamba te, ndenge tomonaka moi ebimaka na moto makasi, ekawusaka matiti, mpe fololo na yango ekweyaka, mpe kitoko na yango esilaka; ezali mpe ndenge moko mpo na moto ya bomengo, akolimwa na kati ya misala
12 Esengo na moto oyo azali kokanga motema na tango azali kokutana na komekama; Pamba te tango akolonga komekama, akozwa ekoti ya lokumu ya bomoi, oyo Nzambe alakaki na bato oyo balingaka ye.
13 Moto moko te, tango azali kokutana na komekama, aloba: "Nzambe moto azali komeka ngai." Pamba te, mabe ekoki komeka Nzambe te, mpe Nzambe amekaka moto moko te.
14 Kasi moto nyonso amekamaka, tango baposa na ye ya mabe ebendi ye mpe ekangi ye.
15 Bongo baposa wana ya mabe soki etondi kati na moto, ebotaka lisumu. Mpo soki lisumu ekoli, ebotaka liwa.
16 Bandeko balingami, bomikosa te:
17 bolamu nyonso mpe likabo nyonso ya kitoko ewutaka na Likolo, wuta na Tata ya pole, kati na ye oyo mbongwana ezali te to mpe elilingi ya mbongwana.
18 Abotaki biso na nzela ya liloba ya bosolo, na mokano na ye moko, mpo ete tozala na esika ya liboso na kati ya biloko nyonso oyo Nzambe asala.
19 Bandeko balingami, bosimba likambo oyo: moto nyonso azala moto ya koyoka noki, kasi azala moto ya koloba noki te mpe ya kosilika noki te;
20 Pamba te kanda ya moto ekokisaka te makambo ya malamu oyo Nzambe alingaka.
21 Yango wana, bobwaka bosoto nyonso mpe misala nyonso ya mabe. Mpe bondima na komikitisa nyonso Liloba oyo balonaki na kati ya mitema na bino, oyo ekoki kobikisa bino.
22 Bosalaka makambo oyo Liloba ya Nzambe ezali koloba, kasi boyokaka yango kaka mpo na koyoka te; soki te, bokomikosa bino moko.
23 Pamba te, soki moto azali koyoka Liloba mpe azali kosala te oyo yango ezali koloba, akokani na moto oyo atali elongi na ye na talatala,
24 mpe sima ya komitala, akeyi na ye; mpe kaka na tango wana abosani ndenge elongi na ye ezalaki.
25 Kasi moto oyo alandelaka malamu penza Mibeko ya kokoka, oyo epesaka bonsomi, oyo atosaka yango tango nyonso, mpe abosanaka te oyo ayokaki, kasi asalelaka yango, moto wana akozala na esengo na nyonso oyo akosala.
26 Soki moto akanisi ete azali moto oyo asambelaka, kasi ayebi kobatela lolemo na ye te, azali komikosa ye moko, mpe kosambela na ye ezali na tina te.
27 Kosambela ya peto mpe oyo ezangi bosoto na miso ya Nzambe tata na biso yang'oyo: kosalisa bana oyo bakufela baboti mpe basi oyo bakufela mibali, kati na bapasi na bango, mpe komibatela peto na makambo ya mokili.
ZAKI 2
1 Bandeko na ngai, lokola bozali bandimi kati na Nkolo na biso ya nkembo, Yesu Kristo, boponaka bilongi ya bato te.
2 Ndakisa: moto moko akoti na mayangani na bino, alati bilamba ya kitoko penza, na pete ya wolo; mpe, moto moko akelela akoti; alati bilamba ya bosoto penza,
3 soki boweleli koyamba moto oyo alati bilamba ya kitoko mpe bolobi na ye: "Tala esika ya kitoko mpo na yo", kasi bolobi na moto oyo akelela: "Yo, telema kuna" to "vanda awa na mabele, na esika oyo natiaka makolo na ngai";
4 Boni, wana boponi bilongi te kati na bino? Mpe bokomi bazuzi te oyo bazali na makanisi ya mabe?
5 Bandeko balingami boyoka: boni, Nzambe apona te bato oyo bazali ya kokelela na mokili mpo ete bakoma bato ya bomengo kati na kondima, mpe bazwa Bokonzi oyo alaka epai ya baoyo balingaka ye?
6 Kasi bino, bomonaka bato bakelela bato pamba. Boni, bato oyo banyokolaka bino mpe bafundaka bino na batribinale, ezali bato ya bomengo te?
7 Boni, ezali bango te bato batiolaka kombo ya kitoko oyo Nzambe apesa bino?
8 Nzokande, soki bozali kokokisa mibeko ya Bokonzi ya Nzambe, oyo ezali kati na Makomi: "Linga moninga na yo ndenge omilingaka yo moko, wana, bozali kosala malamu."
9 Kasi soki bozali kopona bilongi ya bato, bozali kosala masumu mpe Mibeko ezali kokweyisa bino, mpo bozali kotosa yango te.
10 Pamba te, moto oyo atosaka Mibeko nyonso, soki abebisi kaka moko, abebisi mpe nyonso.
11 Pamba te, ye oyo alobaki: kosala ekobo te; alobaki lisusu: koboma te. Yango wana, soki osali ekobo te, kasi obomi moto, yeba ete obuki Mibeko nyonso.
12 Bolobaka mpe bosalaka misala lokola bato oyo bakosambisa bango na nzela ya Mibeko oyo epesaka bonsomi.
13 Pamba te, Nzambe akoyoka mawa te tango akosambisa moto ayokelaki bato mosusu mawa te; kasi mawa elongaka kosambisama.
14 Bandeko na ngai, litomba ezali wapi soki moto alobi azali na kondima mpe azali kolakisa yango na misala te? Kondima ya ndenge wana ekoki kobikisa ye?
15 Ndakisa: ndeko moko ya mobali to ya mwasi azangi bilamba ya kolata, to biloko ya kolia ya mokolo na mokolo;
16 soki moto moko na kati na bino alobi na bango: "Bokende na kimia, boyotela moto mpe bolia malamu", kasi asali eloko moko te mpo na oyo bazali na yango posa mpo na nzoto na bango; bongo yango ezali na litomba nini ?
17 Ndenge moko mpe mpo na kondima, soki ezangi misala, ezali ya kokufa.
18 Kasi moto akoki koloba: -Ozali na kondima, ngai nazali na misala. - Malamu! Lakisa ngai kondima na yo oyo ezangi misala, mpe ngai nakolakisa yo kondima na ngai na nzela ya misala oyo nasalaka.
19 Ondimaka ete Nzambe azali moko. Ezali malamu! Ata milimo mabe mpe bandimaka ete Nzambe azali moko, mpe balengaka.
20 Yo zoba oyo, olingi nalakisa yo ete kondima oyo ezangi misala ezali pamba?
21 Boni, Nzambe akamataki koko na biso Abraham moto ya sembo te na nzela ya misala, tango akabaki mwana na ye Izaki likolo ya mesa ya makabo?
22 Omoni, kondima na ye mpe misala na ye ezalaki kosala nzela moko. Mpe kondima na ye ekomaki ya kokoka na nzela ya misala na ye.
23 Bongo Makomi ekomaki ya solo, oyo ezali koloba: "Abraham andimelaki Nzambe, mpe mpo na kondima na ye, Nzambe akamataki ye moto na sembo; mpe babengaki ye moninga ya Nzambe."
24 Bomoni sik'oyo ete, moto akomaka sembo liboso ya Nzambe na nzela ya misala, kasi na nzela ya kondima kaka te.
25 Boni, ndenge moko mpe mpo na Rahab mwasi ya ndumba, akomaki sembo te na miso ya Nzambe na nzela ya misala, tango ayambaki bantoma mpe abimisaki bango na nzela mosusu?
26 Pamba te, ndenge nzoto oyo ezangi molimo ezali ya kokufa, ndenge moko mpe kondima oyo ezangi misala, ezali ya kokufa.
ZAKI 3
1 Bandeko na ngai, baoyo balukaka kokoma bateyi na kati na bino, bazala mingi te, mpo boyebi ete biso baoyo toteyaka, bakosambisa biso makasi penza.
2 Biso nyonso tosalaka mabe ya ndenge na ndenge. Soki moto asalaka mabe te na maloba oyo alobaka, moto wana azali moto ya kokoka, mpe akoki kobatela nzoto na ye mobimba.
3 Tala, totiaka bibende na minoko ya bampunda mpo etosa biso, na bongo tokambaka nzoto na yango mobimba.
4 Tokamata mpe ndakisa ya masuwa: atako ezali monene mpe mopepe ya makasi nde etindikaka yango, kasi mwa yenda ya moke penza ekoki kokamba yango, mpo elanda nzela oyo kapitene ya masuwa alingi.
5 Ndenge moko mpe, lolemo ezali mwa eteni moko ya moke na kati ya nzoto ya moto, kasi emikumisaka na makambo ya minene. Bokanisa mpe ndenge moto ya moke ekoki kozikisa zamba monene!
6 Lolemo mpe ezali moto, ezali mpe mokili ya makambo ya mabe kati na biteni ya nzoto na biso. Yango nde ebebisaka nzoto mobimba, mpe ezikisaka bomoi na biso mobimba sima ya kopelisama na moto oyo ewutaka na lifelo.
7 Moto akoki kolakisa banyama ya lolenge nyonso, bandeke, banyama oyo etambolaka na libumu, banyama ya mayi, mpo etosa ye, mpe asi'alakisa yango.
8 Kasi mpo na lolemo, moto moko te akoki kolakisa yango mpo etosa ye. Yango ezali eloko moko ya mabe, elembaka te, mpe etonda na pwazo.
9 Na lolemo, topambolaka Nkolo na biso mpe Tata, mpe na yango, tolakelaka mabe na bato oyo basalama na lolenge ya Nzambe.
10 Lipamboli mpe elakeli mabe ewutaka kaka na monoko moko. Bandeko na ngai, ekoki kozala bongo te.
11 Boni, esika moko ekoki kobimisa mayi ya malamu mpe ya bololo?
12 Bandeko na ngai, nzete ya figi ekoki kobota bambuma ya Oliye? To mpe nzete ya vino ekoki kobota bafigi? Ekoki kosalama te ete mayi ya mungwa ebimisa mayi ya malamu.
13 Nani kati na bino azali moto ya bwanya mpe ya mayele? Alakisa yango na ezaleli na ye ya malamu, mpe na misala oyo azali kosala na komikitisa oyo ewutaka na bwanya.
14 Kasi soki mitema na bino etondi na zuwa ya bololo, mpe soki bozali na molimo ya koswana, wana bomikumisaka te, mpe bobebisa makambo ya solo te na lokuta na bino.
15 Bwanya ya ndenge wana ewutaka epai ya Nzambe te, kasi ezali ya mokili, ya bomoto mpe ya zabolo.
16 Pamba te, esika zuwa mpe molimo ya koswana ezali, esika wana mpe etondi mobulu ya lolenge nyonso mpe misala ya mabe.
17 Kasi bwanya oyo ewutaka na Nzambe ezali, liboso: ya peto, bongo ya kimia, ya boboto, botosi, etondi na mawa mpe na bambuma ya malamu, eponaka bilongi te mpe ezali na bokosi te.
18 Baoyo batiaka kimia balonaka mbuma ya bosembo kati na kimia.
ZAKI 4
1 Koswana mpe bitumba kati na bino ewutaka wapi? Boni, ewuti te na baposa na bino ya mabe oyo ebundaka kati na banzoto na bino?
2 Bolulaka biloko, kasi bozwaka yango te. Bobomaka mpe botondi na zuwa, kasi bokokaka te kozwa oyo bino bolingaka kozwa. Boswanaka mpe bobundaka bitumba. Mpe bozwaka te, pamba te bosengaka Nzambe te.
3 Mpe tango bosengaka, bozwaka te; mpo bosengaka na makanisi ya mabe, ya kosepelisa kaka baposa na bino moko.
4 Bato na ekobo! Boyebi te ete kolinga mokili, ezali koyina Nzambe? Moto oyo alingi kozala moninga ya mokili, amikomisi monguna ya Nzambe.
5 To bokanisi ete Makomi ezali koloba pamba? - Nzambe alingaka na zuwa mingi penza molimo oyo atia kati na biso.
6 Kasi Nzambe azali kopesa biso bolamu oyo eleki monene. - Tala makambo Makomi ezali koloba: "Nzambe atelemelaka bato ya lofundu, kasi apesaka ngolu na ye na bato oyo bamikitisa."
7 Botosaka Nzambe mpe botelemela zabolo, bongo ye akokima mosika na bino.
8 Boya pene-pene na Nzambe, mpe ye akoya pene- pene na bino. Bino bato ya masumu, bosukola maboko na bino. Bino bato ya mitema mibale, bopetola mitema na bino!
9 Botala pasi na bino, bosala matanga mpe bolela. Tika ete koseka na bino ebongwana kolela, mpe esengo na bino ekoma mawa.
10 Bomikitisa liboso ya Nkolo, mpe ye akotombola bino.
11 Bandeko na ngai, botonganaka te moko na moko. Moto oyo atongaka mpe asambisaka ndeko na ye, atongaka mpe asambisaka Mibeko. Nzokande, soki ozali kosambisa Mibeko, wana elakisi ete yo ozali moto oyo atosaka Mibeko te, kasi ozali zuzi na yango.
12 Nzokande, moto oyo apesa Mibeko mpe ye oyo azali zuzi, azali kaka moko, ye oyo akoki kobikisa mpe koboma. Bongo yo ozali nani, mpo osambisa moninga na yo?
13 Boyoka sik'oyo bino bato bolobaka: "Lelo to lobi tokokende na vile boye, tokovanda kuna mbula mobimba mpe tokosala mombongo, bongo tokozwa mbongo mingi."
14 Boyebi makambo oyo ekoya lobi? Pamba te, bomoi na bino ezali nini? Yango ezali kaka londende oyo emonanaka mwa tango moke, mpe na sima elimwaka.
15 Tala ndenge bosengeli kolobaka: "Soki Nkolo alingi, tokozala na bomoi, mpe tokosala likambo oyo to oyo wana."
16 Kasi sik'oyo, bozali komikumisa kati na lofundu na bino. Boyeba ete, lofundu nyonso ya lolenge wana, ezali mabe.
17 Bongo, moto oyo ayebi kosala makambo ya malamu, kasi azali kosala yango te, asali masumu.
ZAKI 5
1 Bino bato ya bomengo, boyoka malamu! Bolela mpe bomitungisa mpo na bapasi oyo ekokweyela bino.
2 Bomengo na bino esi'epoli, mpe bampese basi'balie bilamba na bino.
3 Wolo na bino mpe palata na bino esl'ebebi. Mpe kobeba na yango ekozala litatoli mpo na bino, mpe ekolia nzoto na bino
lokola moto. Bosi'bokongoli bomengo na mikolo ya suka.
4 Boboyi kofuta lifuti ekoka ya bato oyo basalaka na bilanga na bino. Yoka ndenge ezali kolela! Kolela ya bato oyo babukaka mbuma na bilanga na bino esi'ekomi kino na matoyi ya Nzambe, Nkolo ya mapinga ya Likolo.
5 Awa na mokili, bosila kozwa bomoi oyo etondi na biloko ya kitoko mpe bisengo Bomikomisi mafuta lokola banyama oyo ezali kozela mokolo bakokata yango kingo.
6 Bopesaki etumbu na moto oyo asalaki mabe te, mpe bobomaki ye; mpe atikaki bino bosala ndenge bolingaki.
7 Bandeko, bokanga mitema kino mokolo Nkolo akoya. Botala ndenge mosali bilanga akangaka motema, mpe azelaka banda tango mbula ya liboso enokaka kino tango mbula ya suka enokaka, mpo azwa mbuma ya malamu.
8 Bino mpe bokanga mitema, botonda na mpiko, pamba te koya ya Nkolo ekomi pene-pene.
9 Bandeko na ngai, botika koyima-yima kati na bino na bino, mpo Nzambe asambisa bino te. Botala, zuzi asi'atelemi liboso ya porte.
10 Bandeko, mpo na oyo etali kokanga motema kati na bapasi, bokamata baprofeta oyo balobaki na kombo ya Nkolo lokola ndakisa na bino.
11 Lokola boyebi, tobengaka bato ya esengo, bato oyo bazali koyika mpiko. Bosi'boyoka ndenge Yobo akangaki motema na bapasi, mpe boyebi likambo oyo Nkolo asalaki na suka mpo na bolamu na ye; pamba te, Nkolo atonda na bolamu mpe na mawa.
12 Bandeko na ngai, liboso ya makambo nyonso, bolapaka ndayi te, ata na kombo ya Likolo, ata na kombo ya mokili, to mpe ata na kombo ya eloko nini. Tika ete: "E e!" na bino ezala kaka "E e!", mpe "Te!" na bino ezala kaka "Te", mpo ete bokweya te na etumbu.
13 Soki moto moko na kati na bino azali na pasi, tika ete abondela. Soki moto moko azali na esengo, tika ete ayemba banzembo.
14 Soki moto moko na kati na bino azali maladi, tika ete abenga bampaka ya Lingomba, babondela mpo na ye mpe bakopakola ye mafuta na kombo ya Nkolo.
15 Bongo libondeli oyo esalami na kondima, ekobikisa moto ya maladi, mpe Nkolo akotelemisa ye. Soki asalaki masumu, Nzambe akolimbisa ye yango.
16 Boyambola masumu na bino moko na moko, mpe bobondela mpo na bino na bino, mpo ete bobika. Libondeli ya moto na sembo ezali na nguya mingi mpe esalaka mosala.
16 Elia azalaki moto lokola biso, tango abondelaki na molende nyonso mpo mbula enoka te, mpe mbula enokaki te bambula misato na ndambu.
17 Bongo tango abondelaki lisusu, mbula enokaki, mpe mabele ebotaki bambuma.
19 Bandeko na ngai, soki moto moko na kati na bino apengwi na makambo ya solo, mpe moto mosusu azongisi ye;
20 boyeba ete, moto oyo alongoli moto ya masumu na nzela ya mabe oyo ye apengwaki na yango, abikisi moto yango na liwa, mpe Nzambe akolimbisa masumu ebele.
Mapamboli na moto oyo aboyaka kolanda toli ya bato ya mabe,
oyo atelemaka te na nzela ya bato ya masumu, mpe avandaka esika moko te na batioli.
BANZEMBO 1: 1
Mapamboli.com 2018 . Copyright. Un site en Lingala, pour la diffusion et partage de la Bible. Site associatif, sans but lucratif publié par Jupé BONGOLO. Siège : 1 rue Fleutet 74100 Annemasse (France).
MAPAMBOLI. COM


c: text/html

text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezekiele 24:1-27
24 Mpe liloba ya Yehova eyelaki ngai lisusu na mbula ya libwa, na sanza ya zomi, na mokolo ya zomi ya sanza yango ete:2 “Mwana ya moto, komá nkombo ya mokolo oyo, mokolo oyo mpenza. Mokonzi ya Babilone akweli Yerusaleme na mokolo oyo mpenza.+3 Mpe bongisá liloba ya lisese mpo na ndako ya batomboki,+ mpe osengeli koloba mpo na bango boye:“‘Talá oyo Yehova Nkolo Mo-konzi-Oyo-Aleki-Nyonso alobi: “Tyá na mɔtɔ nzungu ya kolambela oyo ezali na monɔkɔ monene; tyá yango na mɔtɔ, mpe lisusu sopá mai na kati.+4 Sangisá misuni na kati,+ mosuni nyonso ya malamu, ebɛlɔ ná lipeka; tondisá yango na mikuwa oyo eleki malamu.5 Bázwa mpate oyo eleki kitoko,+ sangisá nkoni na nse na yango, esala zolongano. Tɔkisá misuni na yango, mpe lambá mikuwa na yango na kati na yango.”’”+6 “Na yango, talá oyo Yehova Nkolo Mokonzi-Oyo-Aleki-Nyonso alobi: ‘Mawa na engumba ya misala ya kosopa makila,+ nzungu ya kolambela oyo ezali na monɔkɔ monene, oyo koguga na yango ezali na kati, mpe koguga na yango elongwe na kati na yango te! Bimisá mokomoko na yango;+ basengeli kobwakela yango mbɛsɛ te.+7 Mpo makila na yango ezali na kati na yango mpenza.+ Atyaki yango na etando ya libanga oyo ezali kongɛnga, oyo ezali mpamba. Asopaki yango na mabele te, mpo na kozipa yango na putulu.+8 Mpo na kotumola nkɛlɛ mpo na kozongisa mabe,+ natye makila na ye na etando ya libanga oyo ezali kongɛnga, oyo ezali mpamba, mpo ezipama te.’+9 “Na yango, talá oyo Yehova Nkolo Mokonzi-Oyo-Aleki-Nyonso alobi: ‘Mawa na engumba oyo etondi na misala ya kosopa makila!+ Ya solo, ngai moko nakokómisa liboke ya nkoni yango monene.+10 Bakisá nkoni. Pelisá mɔtɔ. Lambá mosuni malamumalamu. Mpe sopá supu, mpe tiká mikuwa ekóma mɔtɔ makasi.11 Tyá yango likoló ya makala na yango, ezala na eloko te na kati, mpo ezwa mɔtɔ; mpe motako na yango esengeli kokóma mɔtɔ makasi, mpe mbindo na yango esengeli konyangwa na kati na yango.+ Koguga na yango ezika.+12 Mpasi! Elɛmbisi, kasi ebele ya koguga na yango elongwe na yango te.+ Ebwakama na mɔtɔ ná koguga na yango!’13 “‘Etamboli ya nsɔni ezalaki na kati ya mbindo na yo.+ Yango wana, nasengelaki kopɛtola yo, kasi okómaki pɛto te, mbindo na yo elongwaki te.+ Okokóma pɛto lisusu te tii nakolɛmbisa nkɛlɛ na ngai na likambo na yo.+14 Ngai moko, Yehova, nde nalobi.+ Ekosalema mpenza,+ mpe nakosala. Nakotalela yango na bopɔtu te,+ mpe nakoyoka mawa te,+ nakoyoka mpe mpasi na motema te.+ Bakosambisa yo mpenza na kolanda banzela na yo mpe na kolanda misala na yo,’+ yango nde liloba ya Yehova Nkolo Mokonzi-Oyo-Aleki-Nyonso.”15 Mpe liloba ya Yehova ekobaki koyela ngai ete:16 “Mwana ya moto, talá, nazali kobɔtɔla yo eloko oyo ezali kitoko+ na miso na yo, nazali kobɛta yango;+ mpe osengeli te komibɛta na ntolo, osengeli mpe kolela te, mpisoli na yo esengeli mpe kobima te.+17 Kimelá, kasi kobimisa maloba te. Osengeli kosala lilaka mpo na bakufi te.+ Omikanga eloko na yo ya kolata na motó,+ mpe osengeli kolata basandale na yo na makolo.+ Osengeli kozipa monzomba te,+ mpe osengeli kolya limpa ya bato te.”+18 Mpe nayebisaki bato na ntɔngɔ mpe nsukansuka mwasi na ngai akufaki na mpokwa. Bongo na ntɔngɔ, nasalaki kaka ndenge bapesaki ngai mitindo.19 Mpe bato bazalaki se koloba na ngai boye: “Okoyebisa biso te soki makambo oyo ozali kosala etali biso na nini?”+20 Bongo nalobaki na bango ete: “Liloba ya Yehova eyeli ngai ete:21 ‘Lobá na ndako ya Yisraele boye: “Talá oyo Yehova Nkolo Mokonzi-Oyo-Aleki-Nyonso alobi: ‘Ngai oyo nazali kokómisa esika mosantu na ngai eloko mpamba,+ lolendo ya makasi na bino,+ eloko ya kitoko na miso na bino+ mpe eloko oyo molimo na bino eyokelaka mawa, mpe bana na bino ya mibali ná bana na bino ya basi oyo botiki na nsima—bakokwea na mopanga.+22 Mpe bokosala mpenza ndenge nasali. Bokozipa minzomba te,+ mpe bokolya mampa ya bato te.+23 Mpe eloko na bino ya kolata na motó ekozala na mitó na bino, mpe basandale na bino ekozala na makolo na bino. Bokomibɛta te, bokolela mpe te,+ mpe bokopɔla mpenza na kati ya mabunga na bino,+ mpe ya solo, bokolelana.+24 Mpe Ezekiele akómi mpo na bino likamwisi ya komonisa makambo oyo ekoya.+ Makambo nyonso oyo ye asali, bokosala. Ntango likambo yango ekoya,+ boye bokoyeba mpenza ete nazali Yehova+ Nkolo Mokonzi-Oyo-Aleki-Nyonso.’”’”25 “Nde yo, Ee mwana ya moto, ekozala na mokolo oyo nakobɔtɔla bango ndako na bango ya makasi, eloko kitoko oyo esepelisaka bango, eloko kitoko na miso na bango+ mpe eloko oyo molimo na bango eyokaka mposa makasi, bana na bango ya mibali mpe bana na bango ya basi,+ nde26 moto oyo abiki akoya epai na yo na mokolo yango mpo matoi eyoka nsango, boye te?+27 Na mokolo yango monɔkɔ na yo ekofungwama epai ya moto oyo abiki,+ mpe okoloba mpe okozala baba lisusu te;+ mpe ya solo, okozala mpo na bango likamwisi ya komonisa makambo oyo ekoya,+ mpe bakoyeba mpenza ete nazali Yehova.”+

robotstxt: allowed

filter: keep


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Petro 3:1-22
3 Ndenge moko mpe,+ bino basi, bómikitisaka+ liboso ya mibali na bino moko, mpo, soki bamosusu batosaka liloba te,+ bázwama+ na maloba te kasi na etamboli ya basi na bango,+2 mpo bamoni na miso na bango moko etamboli na bino ya pɛto+ ná limemya na bino makasi.3 Mpe monzɛlɛ na bino ezala oyo ya libándá te na kokanga nsuki+ mpe na kolata biloko kitoko ya wolo+ to kolata bilamba ya likoló,4 kasi ezala nde bomoto oyo ebombaná,+ oyo ya motema, na molato oyo epɔlaka te+ ya elimo ya kimya mpe ya boboto,+ oyo ezali na motuya monene na miso ya Nzambe.5 Mpo ndenge wana nde, na ntango ya kala, basi basantu oyo bazalaki kolikya epai ya Nzambe bazalaki kobongisa nzoto, bazalaki komikitisa liboso ya mibali na bango,6 ndenge Sara azalaki kotosa Abrahama mpe kobenga ye “nkolo.”+ Mpe bino bokómi bana na ye, soki bokobi kosala malamu mpe bozali kobanga ata eloko moko ya nsɔmɔ te.+7 Ndenge moko mpe+ bino mibali, bókoba kofanda na bango na boyebi,+ bópesaka bango lokumu+ mpo bazali mbɛki oyo eleki pɛtɛɛ, oyo ya bomwasi, mpo bozali mpe bazwi-ya-libula+ ya boboto monene ya bomoi elongo na bango, mpo mabondeli na bino ekangisama nzela te.+8 Mpo na kosukisa, bino nyonso bózalaka na likanisi moko,+ bómityaka na esika ya bamosusu, bózalaka na bolingo ya bondeko, bato oyo bayokelaka bamosusu mawa mpenza,+ bato ya komikitisa,+9 bózongisaka mabe na mabe te+ to kofinga na kofinga te,+ kutu bino bópambolaka,+ mpo babengaki bino bólanda nzela yango, mpo bózwa libula ya lipamboli.10 Mpo, “moto oyo alingi kosepela na bomoi mpe komona mikolo ya malamu,+ apekisa lolemo+ na ye koloba makambo ya mabe mpe mbɛbu na ye koloba makambo ya bokosi,+11 kasi akima oyo ezali mabe+ mpe asala oyo ezali malamu; aluka kimya mpe alanda yango.+12 Mpo miso+ ya Yehova ezali kotala bayengebene, mpe matoi na ye ezali koyoka lilɔmbɔ na bango;+ kasi elongi ya Yehova ezali kotɛmɛla baoyo basalaka makambo ya mabe.”+13 Ya solo, nani moto akosala bino mabe soki bozali kosala oyo ezali malamu na molende?+14 Kasi ata soki bosengeli konyokwama mpo na boyengebene, bozali bato ya esengo.+ Nzokande, eloko oyo bango babangaka, bino bóbanga yango te,+ bóbulungana mpe te.+15 Kasi bósantisa Kristo na mitema na bino mpo azali Nkolo,+ bómibongisa ntango nyonso mpo na koloba+ liboso ya moto nyonso oyo atuni bino ntina ya elikya oyo bozali na yango, kasi bósalaka bongo na boboto+ mpe na limemya makasi.16 Bózala na lisosoli ya malamu,+ mpo, na likambo oyo bazali kolobela bino mabe, baoyo bazali kotyola etamboli malamu na bino mpo bozali bayekoli ya Kristo+ báyoka nsɔni.+17 Mpo eleki malamu konyokwama mpo bozali kosala malamu,+ soki mokano ya Nzambe elingi bongo, na esika ete bónyokwama mpo bozali kosala mabe.+18 Ɛɛ, Kristo mpenza akufaki mbala moko mpo na libela mpo na masumu,+ moyengebene moko mpo na bato oyo bazangi boyengebene,+ mpo amema bato epai ya Nzambe.+ Abomamaki na nzoto,+ kasi azongisamaki na bomoi na elimo.+19 Ndenge wana nde akendaki kosakwela bilimo oyo ezali na bolɔkɔ,+20 oyo kala batosaki te+ ntango motema molai ya Nzambe+ ezalaki kozela na mikolo ya Noa, ntango masuwa ezalaki kotongama,+ oyo na kati na yango bato moke, elingi koloba, milimo mwambe, babikaki na mai.+21 Eloko oyo ekokani na yango ezali mpe sikoyo kobikisa bino,+ elingi koloba, batisimo, (ezali te kolongolama ya mbindo ya nzoto, kasi nde kosɛnga Nzambe lisosoli ya malamu,)+ na nzela ya lisekwa ya Yesu Kristo.+22 Azali na lobɔkɔ ya mobali ya Nzambe,+ mpo akendaki na likoló; mpe baanzelu+ ná bakonzi ná nguya nyonso batyamaki na nse ya bokonzi na ye.+


text:
INDONÉSIE
Kosakola nkombo ya Yehova na mpiko
Bambula nyonso oyo epekiseli ezalaki, bandeko ya Indonésie balandaki toli ya Yesu ya ‘kozala ekɛngɛ lokola banyoka kasi na ngambo te lokola bibenga.’ (Mat. 10:16) Kasi ntango epekiseli esilaki, esɛngaki bandeko mingi báyekola kosakola “na mpiko.”
Na ndakisa, bandeko mosusu bazalaki kobanga kosakola ndako na ndako; bazalaki kosepela kaka kozongela bato mpe koyekola na bango Biblia. Bamosusu mpe bazalaki koboya kosolola na Bamizilma. Bandeko mingi bazalaki koloba ete bazali bakristo na esika báloba ete bazali Batatoli ya Yehova mpe bazalaki kosalela Babiblia oyo mangomba ya bokristo ebimisá na esika ya Libongoli ya Mokili ya sika * ya monɔkɔ ya Indonésien. Bamosusu bazalaki kokakatana kokabola mikanda ebele.
Bandeko batikalaki na bizaleli yango mosusu ata nsima ya epekiseli. Bandeko mosusu bazalaki kolanda bonkɔkɔ ya bato ya Indonésie: kokangama na likambo te mpo na koboya mindɔndɔ, mpe kokeba na moto nyonso. Ndenge nini bandeko bakokaki kosembolama?
Yehova asalisaki bango na nzela ya bandeko oyo bakɔmɛli na elimo, oyo bayaki kopesa bango toli na boboto. (Ef. 4:11, 12) Na ndakisa na 2010, ndeko Stephen Lett ya Lisangani ya Mikóló-Bakambi ayaki kolendisa bandeko básalelaka Libongoli ya Mokili ya Sika mingi mpo na kosalisa bato báyeba nkombo ya Nzambe. Ndeko Misja Beerens oyo azali misionɛrɛ alobi boye: “Diskur ya ndeko Lett esimbaki mitema ya basakoli ebele. Bamonaki ntina ya komimonisa polele lokola Batatoli ya Yehova mpe ya kosakola Liloba ya Nzambe na mpiko.”
Bamizilma mingi ya Indonésie bamonaka ete Batatoli ya Yehova mpe bazali na kati ya mangomba ya bokristo. Na yango, Mosala ya Bokonzi ya Indonésie epesaki bandeko malako oyo: “Mbala mingi koyebisa ete ozali Motatoli ya Yehova mbala moko na ebandeli ya lisolo elekaka malamu. . . . Tozali bamonisi ya Yehova, mpe tolingi ete nkombo mpe mokano na ye eyebana na teritware na biso!” Shinsuke Kawamoto, oyo asalaka na Betele ya Indonésie alobi boye: “Malako wana ya polele mpe ya mayele ebotaki mbuma ya malamu. Bamizilma ebele bazali koluka koyeba makambo etali Batatoli ya Yehova. Balukaka koyeba ntina oyo tozalaka ndenge mosusu; yango epesaka biso nzela ya koteya bango.”
Balendisaki mpe basakoli bákabolaka mingi Linɔ́ngi ya Mosɛnzɛli mpe Lamuká! Ndeko Lothar Mihank, mokambi ya komite ya filiale alobi boye: “Mpo bato báyeba biso, basengeli kotángaka bazulunalo na biso. Bazulunalo elɛmbisaka ‘mabele’ (mitema) mpe esalaka ete bato básepela na nsango malamu. Soki tozali kokabola yango ebele, tozali kopesa bato ebele libaku ya koyekola makambo ya Yehova.”
Kosakola na bisika ya bato ebele ezali kobota mbuma
Na 2013, Betele ya Indonésie ebandaki lolenge mibale ya kosakola oyo Lisangani ya Mikóló-Bakambi endimaki: kosakola na bisika ya bato ebele na bingumba minene mpe kosakola na bisika ya bato ebele na teritware ya lisangá. Mayele wana ya kosakola ezali kosalisa bato ebele ya Indonésie báyoka nsango malamu.
Moko ya bisika ya liboso epai batandaki bamesa mpo na kosakola na bingumba minene ezalaki na zando moko monene esika batɛkaka baaparɛyi na Jakarta occidental. Na nsima, masangá ekómaki kosakola na bashario mpe na bamesa na bisika ya bato nyonso na bateritware na bango. Na mbula moko mpamba, basalelaki bashario mpe bamesa koleka 400 mpo na kotanda mikanda na bingumba ya Indonésie. Ebotaki mbuma nini?
Yusak Uniplaita, nkulutu ya lisangá moko ya Jakarta alobi boye: “Liboso tóbanda kotanda mikanda na bisika ya bato ebele, lisangá na biso ezalaki kosɛnga bazulunalo 1 200 na sanza. Sanza motoba na nsima, tokómaki kosɛnga bazulunalo 6 000 na sanza. Sikoyo, tosɛngaka bazulunalo 8000 na sanza. Tokabolaka mpe babuku mpe mwa babuku ebele.” Na engumba Medan, na Sumatra du Nord, mwa babongisi-nzela batandaki mikanda na bashario na bisika misato. Na sanza ya liboso, bakabolaki babuku 115 mpe bazulunalo soki 1 800. Sanza mibale na nsima, babongisi-nzela soki 60 na bisika nsambo bakabolaki babuku koleka 1 200 mpe bazulunalo 12 400. Jesse Clark, oyo azali misionɛrɛ, alobi boye: “Mayele wana ya sika ya kosakola ezali kosepelisa bandeko mingi mpe ezali komonisa ete bokoli ekoki kosalema lisusu mingi na Indonésie. Kosakola na bisika ya bato ebele ekokoba kosalema awa!”
Kosakola na minɔkɔ ya mboka
Indonésie ezali na kati ya bikólo oyo ezali na minɔkɔ ya mboka ebele mpenza. * Atako bato mingi balobaka monɔkɔ ya Indonésien, bato mingi mpe balobaka minɔkɔ ya mboka mpo yango nde esimbaka mpenza mitema na bango.
Na 2012, Betele elukaki koyeba malamu ndenge ya kosalisa bato wana oyo balobaka minɔkɔ ndenge na ndenge. Ndeko Tom Van Leemputten alobi boye: “Tobandaki liboso kobongola mikanda na minɔkɔ 12 ya Indonésie oyo bato soki milio 120 balobaka. Ntango bandeko oyo babongolaka na monɔkɔ ya Javanais bamonaki ndenge trakte ya liboso na monɔkɔ yango ekozala, balelaki na esengo. Nsukansuka, bazwaki bilei ya elimo na monɔkɔ na bango!”
Kasi, masangá mingi ekobaki kosala makita na monɔkɔ ya Indonésien, ata na bisika oyo bato mingi balobaka minɔkɔ ya mboka. Ndeko Lothar Mihank alobi boye: “Na 2013, ngai ná mwasi na ngai Carmen tokɔtaki liyangani moko ya mikolo mibale na esanga Nias, na Sumatra du Nord. Bato 400 oyo bazalaki na liyangani yango bazalaki koloba monɔkɔ ya Niha, kasi baplan ya badiskur nyonso ezalaki ya Indonésien. Nsima ya kosolola na bandeko oyo bakosala badiskur, toyebisaki bayangani ete lobi badiskur ekosalema na monɔkɔ ya Niha. Na mokolo yango, bato koleka 600 batondaki wana.” Ndeko Carmen abakisi: “Ezalaki komonana ete bayangani bazalaki kolanda badiskur malamu na monɔkɔ ya Niha koleka ndenge balandaki mokolo ya liboso ntango badiskur ezalaki kosalema na Indonésien. Bazalaki koyoka na esengo nsango ya Biblia na monɔkɔ ya mboka na bango, mpe bakangaki ntina na yango.”
Ata bababa na Indonésie bakoki sikoyo “koyoka” solo na monɔkɔ na bango. Kobanda 2010, ekipi ya babongoli na elobeli ya bababa ya Indonésie babimisi mwa babuku 7 mpe batrakte 8 na elobeli ya bababa ya Indonésie. Longola yango, biro ya filiale esalaki bakelasi 24 na elobeli ya bababa mpe bandeko koleka 750 bayekoli monɔkɔ yango. Lelo oyo, ezali na masangá mpe bituluku 23 na elobeli ya bababa ya Indonésie. Ezali kosalisa bababa soki milio 3 oyo bafandaka na Indonésie báyeba Nzambe mpe bázwa elikya.
Lelo oyo na Indonésie, bandeko oyo babongolaka mikanda bakabolami na baekipi 37. Babongoli bazali 117 mpe bandeko mosusu 50 basungaka bango na makambo ya tekiniki na bisika 19 na Indonésie.
^ par. 2 Biblia mobimba Libongoli ya Mokili ya Sika na monɔkɔ ya Indonésien ebimaki na 1999. Babongoli basalaki mosala makasi mbula nsambo na ntango ya epekiseli mpo na kosilisa yango. Bambula na nsima, babimisaki bavolimi mibale ya buku Étude perspicace des Écritures mpe CD-ROM Watchtower Library na monɔkɔ ya Indonésien; mosala monene mpenza!
^ par. 2 Na Indonésie, minɔkɔ ezali 707, na ɛsti na yango, na ekólo Papouasie-Nouvelle-Guinée minɔkɔ ezali 838.


text:
MPO NA KOYEKOLA
Bóyemba loyembo oyo elobeli mpiko
Makambo mosusu
Elimo santu ebotaka mbuma malamu
Lisolo oyo ekosalisa bana ya mbula 8 tii 12 báyekola bizaleli oyo mbuma ya elimo santu ebotaka.
Bandeko na biso ya basi mpe mibali bapesaka biso makasi
Lakisá bana na yo ndenge bakoki kosalisa baninga na bango mpe ndenge baninga bakoki mpe kosalisa bango.
Bizaleli ya moninga ya malamu
Liteya oyo ebongisami mpo na kosalisa bana ya mbula 8 tii 12 bákolisa bizaleli ya moninga ya malamu.
MPO NA KOYEKOLA NA BANA


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Bakonzi 16:1-34
16 Sikoyo liloba ya Yehova eyelaki Yehu+ mwana ya Hanani+ mpo na Baasha ete:2 “Lokola nabimisaki yo na putulu+ mpo nakómisa yo mokambi ya bato na ngai Yisraele,+ kasi yo okómi kotambola na nzela ya Yeroboame+ bongo otindi bato na ngai Yisraele básala lisumu, na ndenge bazali kosilikisa ngai na masumu na bango,+3 talá, nazali kokɔmbɔla Baasha ná ndako na ye, mpe nakokómisa mpenza ndako na ye lokola ndako ya Yeroboame mwana ya Nebate.+4 Moto nyonso ya Baasha oyo akokufa na engumba, bambwa ekolya ye; mpe moto na ye nyonso oyo akokufa na esobe, bandɛkɛ ya likoló ekolya ye.”+5 Makambo mosusu ya Baasha ná oyo asalaki ná nguya na ye ekomami te na buku+ ya makambo ya mikolo ya bakonzi ya Yisraele?6 Nsukansuka, Baasha alalaki esika moko na bankɔkɔ na ye mpe akundamaki na Tireza;+ mpe mwana na ye Ela abandaki koyangela na esika na ye.7 Mpe lisusu, liloba ya Yehova eyaki na nzela ya Yehu mwana ya Hanani, mosakoli, mpo na Baasha ná ndako na ye,+ mpo na mabe nyonso oyo asalaki na miso ya Yehova na ndenge asilikisaki+ ye na mosala ya mabɔkɔ+ na ye, mpo yango ekóma lokola ndako ya Yeroboame, mpe mpo abomaki Nadabe.+8 Na mbula ya ntuku mibale na motoba (26) ya Asa mokonzi ya Yuda, Ela mwana ya Baasha akómaki mokonzi ya Yisraele na Tireza na boumeli ya mbula mibale.9 Mpe mosaleli na ye Zimiri+ mokonzi ya ndambo ya makalo abandaki kosalela ye likita, wana azalaki na Tireza, azali komɛla+ mpe kolangwa na ndako ya Areza, oyo azalaki mokambi ya bato+ ya ndako na Tireza.10 Bongo Zimiri akɔtaki, abɛtaki ye+ mpe abomaki ye na mbula ya ntuku mibale na nsambo (27) ya Asa mokonzi ya Yuda, mpe abandaki koyangela na esika na ye.11 Mpe esalemaki boye: ntango abandaki koyangela, ntango kaka afandaki na kiti na ye ya bokonzi, abomaki ndako mobimba ya Baasha. Atikaki ata moto moko te oyo asubaka na efelo+ to bato ya kozongisa mabe mpo na makila+ na ye to baninga na ye.12 Na yango, Zimiri asilisaki ndako mobimba ya Baasha,+ na kolanda liloba oyo Yehova+ alobaki mpo na Baasha na nzela ya mosakoli Yehu,+13 mpo na masumu nyonso ya Baasha mpe masumu ya mwana na ye Ela,+ masumu oyo basalaki mpe oyo batindaki Yisraele básala na ndenge basilikisaki Yehova Nzambe ya Yisraele na bikeko na bango ya mpamba.+14 Makambo mosusu ya Ela ná nyonso oyo asalaki ekomami te na buku+ ya makambo ya mikolo ya bakonzi ya Yisraele?15 Na mbula ya ntuku mibale na nsambo (27) ya Asa mokonzi ya Yuda, Zimiri akómaki mokonzi mpo na mikolo nsambo+ na Tireza, wana bato ya ekólo batyaki kaa mpo na kobundisa Gibetone+ ya Bafilistia.16 Na nsima, bato oyo bazalaki na kaa bayokaki nsango ete: “Zimiri asali likita mpe kutu abomi mokonzi.” Bongo na mokolo yango na kati ya kaa, Yisraele mobimba bakómisaki Omiri,+ mokonzi ya basoda, mokonzi ya Yisraele.17 Sikoyo Omiri ná Yisraele mobimba elongo na ye bamataki longwa na Gibetone mpe babandaki kozinga+ Tireza.18 Mpe esalemaki boye: ntango kaka Zimiri amonaki ete bazwi engumba, akɔtaki na ndako molai ya kofanda oyo ezalaki na ndako ya mokonzi mpe atumbaki ndako ya mokonzi na mɔtɔ, ná ye moko na kati, bongo akufaki,+19 mpo na masumu na ye oyo asalaki na ndenge asalaki oyo ezali mabe na miso ya Yehova,+ na ndenge azalaki kotambola na nzela ya Yeroboame mpe na lisumu na ye oyo asalaki na ndenge atindaki Yisraele básala lisumu.+20 Makambo mosusu ya Zimiri ná likita na ye oyo asalaki ekomami te na buku+ ya makambo ya mikolo ya bakonzi ya Yisraele?21 Na ntango yango nde bato ya Yisraele babandaki kokabwana ngámbo mibale.+ Ngámbo mosusu ya bato balandaki Tibini mwana ya Ginate, mpo na kotya ye mokonzi, mpe ngámbo mosusu balandaki Omiri.22 Nsukansuka, bato oyo bazalaki kolanda Omiri balongaki bato oyo bazalaki kolanda Tibini mwana ya Ginate; bongo Tibini akufaki, mpe Omiri abandaki koyangela.23 Na mbula ya ntuku misato na moko (31) ya Asa mokonzi ya Yuda, Omiri akómaki mokonzi ya Yisraele na boumeli ya mbula zomi na mibale. Ayangelaki mbula motoba na Tireza.24 Mpe asombaki ngomba ya Samaria epai ya Shemere na talanta mibale ya palata, mpe abandaki kotonga likoló ya ngomba yango mpe apesaki engumba oyo atongaki nkombo Samaria,+ na kolanda nkombo ya Shemere, nkolo ya ngomba yango.25 Mpe Omiri azalaki se kosala oyo ezali mabe na miso ya Yehova mpe ayaki kosala mabe koleka baoyo nyonso bazalaki liboso na ye.+26 Mpe azalaki kotambola na nzela nyonso ya Yeroboame mwana ya Nebate+ mpe na lisumu na ye oyo atindaki Yisraele básala na ndenge basilikisaki Yehova Nzambe ya Yisraele na bikeko na bango ya mpamba.+27 Makambo mosusu ya Omiri, oyo asalaki ná nguya na ye oyo azalaki kosala na yango ekomami te na buku+ ya makambo ya mikolo ya bakonzi ya Yisraele?28 Nsukansuka Omiri alalaki esika moko na bankɔkɔ na ye mpe akundamaki na Samaria; mpe mwana na ye Ahaba+ abandaki koyangela na esika na ye.29 Ahaba mwana ya Omiri akómaki mokonzi ya Yisraele na mbula ya ntuku misato na mwambe (38) ya Asa mokonzi ya Yuda; mpe Ahaba mwana ya Omiri ayangelaki Yisraele na Samaria+ mbula ntuku mibale na mibale (22).30 Mpe Ahaba mwana ya Omiri akómaki kosala mabe mingi na miso ya Yehova koleka baoyo nyonso bazalaki liboso na ye.+31 Mpe esalemaki boye: lokola nde kotambola na masumu ya Yeroboame+ mwana ya Nebate ezali likambo moke+ mpenza na miso na ye, azwaki lisusu Yezabele,+ mwana ya Etebaala mokonzi ya Basidone,+ azala mwasi na ye+ mpe abandaki kokende kosalela Baala+ mpe kogumbamela ye.32 Lisusu, atɛlɛmiselaki Baala etumbelo na ndako+ ya Baala oyo atongaki na Samaria.33 Ahaba asalaki mpe nzete ya losambo;+ mpe Ahaba ayaki kosala makambo mingi lisusu mpo na kosilikisa+ Yehova Nzambe ya Yisraele koleka bakonzi nyonso ya Yisraele oyo bazalaki liboso na ye.34 Na mikolo na ye, Hiele moto ya Betele atongaki Yeriko. Ntango atyaki moboko na yango, Abirame mwana na ye ya liboso akufaki mpe ntango atɛlɛmisaki baporte na yango, Segube mwana na ye ya nsuka akufaki, na kolanda liloba oyo Yehova alobaki na nzela ya Yosua mwana ya Nunu.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 47:1-9
Epai ya mokambi ya nzembo. Ya bana ya Kora. Mondule.47 Bino nyonso bato ya bikólo, bóbɛta mabɔkɔ.+Bóganga mpo na Nzambe na koganga ya bolongi, na lokito ya koganga ya esengo.+2 Mpo Yehova, Oyo-Aleki-Likoló, azali nsɔmɔ,+Mokonzi monene na mabele mobimba.+3 Akotya bato ya bikólo na nse na biso+Mpe bituluku ya bato ya bikólo na nse ya makolo na biso.+4 Akoponela biso libula na biso,+Lolendo ya Yakobo, oyo ye alingi.+Sela.5 Nzambe amati na koganga ya esengo,+Yehova amati na lokito ya liseke.+6 Bóbɛtɛla Nzambe mondule, bóbɛta mondule.+Bóbɛtɛla Mokonzi na biso mondule, bóbɛta mondule.7 Mpo Nzambe azali Mokonzi ya mabele mobimba;+Bóbɛta mondule, bósala na bokɛngi.+8 Nzambe akómi mokonzi ya bikólo.+Nzambe afandi na kiti mosantu ya bokonzi na ye.+9 Bato ya lokumu na kati ya bato ya bikólo bayangani,+Ná bato ya Nzambe ya Abrahama.+Mpo banguba ya mabele ezali ya Nzambe.+Ye amati na esika ya likoló mingi mpenza.+


text:
LITEYA 17
Moize aponaki kosambela Yehova
Na Ezipito, bana ya Yakobo bazalaki kobengama Bayisraele. Nsima ya liwa ya Yakobo mpe ya Yozefe, Farao mosusu akómaki koyangela. Abangaki mpo Bayisraele bazalaki se kokóma makasi koleka Baezipito. Na yango, akómisaki Bayisraele baombo. Atindaki bango básala babriki mpe apesaki bango mosala makasi ya bilanga. Kasi, wana Baezipito bazalaki kosalisa bango misala makasi na nko, Bayisraele mpe bazalaki se kokóma ebele. Lokola Farao alingaki bongo te, apesaki mitindo ete báboma bana nyonso ya mibali oyo Bayisraele bakobota. Kanisá ndenge Bayisraele bazalaki kobanga!
Moyisraele moko ya mwasi na nkombo Yokebede abotaki mwana mobali moko kitoko. Mpo na kobatela ye, atyaki ye na kitunga mpe abombaki ye na matiti pembeni ya Ebale Nile. Miriame, ndeko mwasi ya mwana yango, atɛlɛmaki pembeni wana mpo na kotala makambo oyo ekosalema.
Mwana mwasi ya Farao ayaki kosukola na ebale mpe amonaki kitunga yango. Ntango afungolaki yango, amonaki mwana azali kolela, mpe ayokelaki ye mawa. Miriame atunaki ye: “Nakende koluka mwasi moko oyo akoki komɛlisela yo mwana yango mabɛlɛ?’ Ntango mwana mwasi ya Farao andimaki, Miriame akendaki kobenga mama na bango, Yokebede. Mwana mwasi ya Farao alobaki na ye: ‘Zwá mwana oyo, mɛliselá ngai ye mabɛlɛ, mpe nakofuta yo.’
Ntango mwana yango akolaki, Yokebede amemaki ye epai ya mwana mwasi ya Farao, oyo apesaki ye nkombo Moize mpe abɔkɔlaki ye lokola mwana na ye moko. Moize akolaki lokola mwana ya mokonzi mpe akokaki kozwa eloko nyonso oyo alingi. Kasi Moize abosanaki Yehova te. Ayebaki ete azalaki nde Moyisraele, kasi Moezipito te. Mpe aponaki kosalela Yehova.
Ntango akómaki na mbula 40, Moize alingaki kosalisa bandeko na ye. Ntango amonaki Moezipito moko azali kobɛta moombo moko ya Yisraele, abɛtaki Moezipito yango makasi, abomaki ye, mpe akundaki ye na zɛlo. Ntango Farao ayokaki likambo yango, alukaki koboma Moize. Moize akimaki na mokili ya Midiane. Kuna, Yehova abatelaki ye.
“Na kondima Moize . . . aboyaki kobengama mwana ya mwana mwasi ya Farao, aponaki konyokwama elongo na bato ya Nzambe.”—Baebre 11:24, 25


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
1 Samwele 17:1-58
17 Bongo Bafilistia+ bayanganisaki bakaa na bango mpo na etumba. Ntango bayanganaki na Soko+ ya Yuda, batyaki kaa kati na Soko mpe Azeka,+ na Efese-damime.+2 Nzokande Saulo ná mibali ya Yisraele bayanganaki mpe batyaki kaa na lobwaku ya patatalu ya Ela,+ mpe basalaki bituluku ya etumba mpo na kokutana na Bafilistia.3 Mpe Bafilistia batɛlɛmaki na ngomba, na ngámbo oyo, mpe Bayisraele batɛlɛmaki na ngomba, na ngámbo oyo kuna, lobwaku na katikati na bango.4 Mpe elombe moko mobundi abandaki kobima na bakaa ya Bafilistia, nkombo na ye Goliate,+ autaki na Gate,+ molai na ye ezalaki mapeko motoba bakisá zerete moko.+5 Mpe alataki ekɔti ya motako na motó na ye, mpe alataki kazaka ya bibende oyo ezalaki na mwa bibende ekanganakanganá lokola mposo ya mbisi, mpe kilo ya motako ya kazaka+ yango ezalaki shekele nkóto mitano (5 000).6 Mpe likoló ya makolo na ye, azalaki na manzanza ya motako oyo ebatelaka makolo mpe azalaki na likɔnga+ moke ya motako na mokɔngɔ.7 Mpe nzete ya likɔnga na ye ezalaki monene lokola nzete ya kolíngela nsinga oyo basali-bilamba basalelaka,+ mpe ebende ya likɔnga na ye ezalaki na kilo ya shekele nkama motoba (600); mpe momemi nguba ya monene azalaki kotambola liboso na ye.8 Na nsima, atɛlɛmaki mpe abandaki kobelela bato ya milɔngɔ ya etumba ya Yisraele+ mpe koloba na bango boye: “Mpo na nini bozali kobima kosala bituluku ya etumba? Ngai nazali Mofilistia mpe bino bozali basaleli+ ya Saulo, boye te? Bómiponela mobali moko, mpe akita epai na ngai.9 Soki akokoka kobunda na ngai mpe soki akoboma ngai, tokokóma basaleli na bino. Kasi soki ngai nakoki ye mpe nabomi ye, bino bokokóma basaleli na biso, mpe bokosalela biso.”+10 Mpe Mofilistia yango alobaki lisusu boye: “Lelo, ngai nazali kotumola+ bato ya milɔngɔ ya etumba ya Yisraele. Bópesa ngai mobali moko, tóbunda!”+11 Ntango Saulo+ mpe Yisraele mobimba bayokaki maloba ya Mofilistia wana, bayokaki nsɔmɔ mpe babangaki mingi.+12 Nzokande, Davidi azalaki mwana ya Moefrata+ wana, na Beteleme ya Yuda, nkombo na ye Yese. Mpe azalaki na bana mibali mwambe.+ Mpe na mikolo ya Saulo, mobali yango asilaki kokóma mobange kati na bato.13 Mpe bana mibali misato ya liboso ya Yese bakendaki. Balandaki Saulo na etumba,+ mpe bankombo ya bana yango misato oyo bakendaki na etumba ezalaki Eliabe+ mwana ya liboso, mpe ya mibale Abinadabe,+ mpe ya misato Shama.+14 Davidi azalaki leki+ na bango nyonso, mpe bana misato ya liboso balandaki Saulo.15 Mpe Davidi azalaki kokende epai ya Saulo mpe kozonga kobatela bampate+ ya tata na ye na Beteleme.16 Mpe Mofilistia yango azalaki se kopusana liboso na ntɔngɔntɔngɔ mpe na mpokwa, mpe azalaki kotɛlɛma, asalaki bongo mikolo ntuku minei (40).17 Na nsima, Yese alobaki na mwana na ye Davidi ete: “Nabondeli yo, memelá bandeko na yo efa oyo ya mbuma oyo batumbi+ mpe mampa zomi oyo, mpe memelá yango bandeko na yo nokinoki na kaa.18 Bongo biteni zomi oyo ya fromaje, okomemela mokonzi ya bato nkóto (1 000);+ lisusu, oluka koyeba soki bandeko na yo bazali malamu,+ mpe ozwa elembo moko epai na bango.”19 Na ntango yango, Saulo ná bango, ná mibali mosusu nyonso ya Yisraele bazalaki na lobwaku ya patatalu ya Ela,+ bazalaki kobunda na Bafilistia.+20 Na yango, Davidi alamukaki ntɔngɔntɔngɔ mpe atikaki bampate na mabɔkɔ ya mobateli, amemaki biloko yango mpe akendaki ndenge Yese apesaki ye mitindo.+ Ntango akómaki na lopango ya kaa,+ limpinga ya basoda ezalaki kobima mpo na kokende na esika ya etumba,+ mpe bagangaki mpo na etumba.21 Bongo Yisraele mpe Bafilistia babandaki komibongisa, molɔngɔ ya etumba etalani na molɔngɔ ya etumba.22 Na mbala moko, Davidi atikaki bisaka+ yango epai ya moto oyo azalaki kobatela bisaka+ mpe apotaki mbangu tii na esika ya etumba. Ntango akómaki, abandaki kotuna soki bandeko na ye bazali malamu.+23 Ntango azalaki koloba na bango, talá, elombe mobundi yango, nkombo na ye Goliate,+ Mofilistia ya Gate,+ auti na milɔngɔ ya etumba ya Bafilistia azali komata mpe abandi koloba maloba ndenge moko na oyo alobaki liboso,+ mpe Davidi ayokaki yango.24 Nde mibali nyonso ya Yisraele, ntango bamonaki mobali yango, talá, bakimaki ye mpe babangaki mingi.+25 Mpe mibali ya Yisraele babandaki koloba boye: “Bomoni mobali oyo azali komata? Azali komata nde mpo na kotumola+ Yisraele. Mpe ekosalema mpenza boye: moto oyo akoboma ye, mokonzi akokómisa ye mozwi, akopesa ye bomɛngo mingi, mpe akopesa ye mwana na ye ya mwasi,+ mpe akopesa ndako ya tata na ye bonsomi na kati ya Yisraele.”+26 Bongo Davidi abandaki koloba na mibali oyo batɛlɛmaki pene na ye ete: “Bakosala nini na moto oyo akoboma Mofilistia+ wana mpe akolongola Yisraele nsɔni?+ Mpo esutu+ ya Mofilistia oyo azali nani mpo atumola+ milɔngɔ ya etumba ya Nzambe ya bomoi?”+27 Bongo bato yango balobaki na ye maloba ndenge moko na oyo balobaki liboso ete: “Ndenge wana nde bakosala na moto oyo akoboma ye.”28 Mpe yaya na ye Eliabe+ ayokaki ndenge azali koloba na mibali yango, mpe nkanda ya Eliabe engalelaki Davidi,+ bongo alobaki boye: “Mpo na nini okiti awa? Bongo otiki nani abatela mwa ndambo ya bampate wana na esobe?+ Ngai nayebi malamu lofundo na yo mpe mabe ya motema na yo,+ mpamba te okiti awa kaka mpo na kotala etumba.”+29 Na yango Davidi alobaki boye: “Nasali nini sikoyo? Natuni kaka kotuna te?”+30 Bongo alongwaki pene na ye, abalukaki epai ya moto mosusu mpe alobaki liloba ndenge moko na oyo alobaki liboso,+ mpe bato bapesaki lisusu eyano ndenge moko na oyo ya liboso.+31 Bongo maloba oyo Davidi alobaki bayokaki yango, mpe bakendaki koloba yango liboso ya Saulo. Na yango, abengisaki ye.32 Mpe Davidi alobaki na Saulo boye: “Motema ya moto ata moko te elɛmba na kati na ye.+ Mosaleli na yo ye moko akokende mpe akobunda mpenza na Mofilistia oyo.”+33 Kasi Saulo alobaki na Davidi ete: “Okokoka te kobunda na Mofilistia oyo,+ mpo ozali naino mwana,+ kasi ye azali mobali ya etumba banda bomwana na ye.”34 Mpe Davidi alobaki lisusu na Saulo boye: “Mosaleli na yo akómaki mobateli ya mpate na etonga ya tata na ye, mpe nkɔsi+ moko eyaki, ná urse moko, mpe mokomoko na yango ememaki mpate moko ya etonga.35 Mpe nabimaki, nalandaki yango, nabomaki yango+ mpe nabikisaki mpate na monɔkɔ na yango. Ntango eyelaki ngai, nasimbaki yango na mandefu na yango, nabɛtaki yango mpe nabomaki yango.36 Ezala nkɔsi, ezala mpe urse, mosaleli na yo abomaki yango; esutu ya Mofilistia+ oyo asengeli mpe kokóma lokola moko na yango, mpo atumoli+ milɔngɔ ya etumba+ ya Nzambe ya bomoi.”+37 Na nsima Davidi abakisaki ete: “Yehova, oyo abikisaki ngai na nkɔsi mpe na urse, ye nde akobikisa ngai na lobɔkɔ ya Mofilistia oyo.”+ Na yango, Saulo alobaki na Davidi boye: “Kende, mpe tiká ete Yehova ye moko azala na yo.”+38 Bongo Saulo alatisaki Davidi bilamba na ye, mpe alatisaki ye ekɔti ya motako na motó, na nsima alatisaki ye kazaka ya bibende.39 Na nsima, Davidi akangisaki mopanga na ye na loketo likoló ya bilamba na ye mpe abandaki kokende kasi akokaki te, mpo amesanaki na yango te. Nsukansuka, Davidi alobaki na Saulo boye: “Nakoki kokende na biloko oyo te, mpo namesani na yango te.” Bongo Davidi alongolaki yango.+40 Mpe azwaki lingenda na ye na lobɔkɔ mpe aponaki na lobwaku ya mokɛli mabanga mitano oyo eleki sɛlisɛli mpe atyaki yango na libenga na ye ya mobateli ya mpate, na esika na ye ya kotya biloko, mpe azalaki na bilingongo+ na lobɔkɔ na ye. Mpe abandaki kopusana pene na Mofilistia yango.41 Mpe Mofilistia yango abandaki koya, azalaki se kopusana penepene na Davidi, mpe moto oyo azalaki komema nguba ya monene azalaki liboso na ye.42 Sikoyo, ntango Mofilistia atalaki mpe amonaki Davidi, abandaki kotyola+ ye, mpamba te azalaki mwana+ moke mpe nzoto motane,+ mpe na bonzenga.+43 Bongo Mofilistia yango alobaki na Davidi ete: “Ngai nazali nde mbwa+ mpo oyela ngai na mangenda?” Na yango, Mofilistia wana alakelaki Davidi mabe na nkombo ya banzambe na ye.+44 Mpe Mofilistia yango alobaki lisusu na Davidi boye: “Yo yaká awa, bongo nakopesa bandɛkɛ ya likoló mpe banyama ya zamba mosuni na yo.”+45 Bongo Davidi alobaki na Mofilistia boye: “Ozali koyela ngai na mopanga, na likɔnga mpe na likɔnga+ moke, kasi ngai, nazali koya epai na yo na nkombo ya Yehova ya mampinga,+ Nzambe ya milɔngɔ ya etumba ya Yisraele, oyo yo otumoli.+46 Na mokolo ya lelo, Yehova akokaba yo na lobɔkɔ na ngai,+ mpe nakoboma yo mpenza mpe nakolongola yo motó; mpe na mokolo ya lelo, nakopesa bibembe ya kaa ya Bafilistia na bandɛkɛ ya likoló mpe na banyama ya zamba oyo ezali na mabele;+ mpe bato ya mabele mobimba bakoyeba ete ezali na Nzambe moko, oyo azali Nzambe ya Yisraele.+47 Mpe lisangá oyo mobimba ekoyeba ete ezali na mopanga te, to na likɔnga te nde Yehova abikisaka,+ mpamba te etumba ezali ya Yehova,+ mpe akopesa bino na lobɔkɔ na biso.”+48 Bongo esalemaki boye: Mofilistia yango atɛlɛmaki, azalaki kaka koya mpe kopusana penepene mpo na kokutana na Davidi, mpe Davidi abandaki kosala noki mpe kopota mbangu na esika ya etumba mpo na kokutana na Mofilistia wana.+49 Na nsima, Davidi akɔtisaki lobɔkɔ na ye na libenga na ye, azwaki libanga moko kuna mpe abwakaki yango, bongo abɛtaki+ Mofilistia yango na elongi, mpe libanga ekɔtaki na kati ya elongi na ye, mpe akweaki elongi na nse.+50 Bongo Davidi, na bilingongo mpe libanga moko, alekaki Mofilistia wana na makasi, akweisaki Mofilistia mpe abomaki ye; kasi mopanga ezalaki na lobɔkɔ ya Davidi te.+51 Mpe Davidi akobaki kopota mbangu mpe ayaki kotɛlɛma likoló ya Mofilistia yango. Na nsima, azwaki mopanga+ na ye, abendaki yango na libenga na yango mpe abomaki ye mpenza na ntango akataki ye motó na mopanga yango.+ Mpe Bafilistia bamonaki ete elombe na bango akufi, bongo bakimaki.+52 Na mbala moko, mibali ya Yisraele mpe ya Yuda batɛlɛmaki mpe bagangaki mpe balandaki+ Bafilistia kino na lobwaku,+ tii na baporte ya Ekrone,+ mpe Bafilistia oyo bazokaki bampota ya liwa bazalaki kokweakwea na nzela, banda na Shaaraime+ kino na Gate, mpe tii na Ekrone.53 Bongo nsima ya kolanda Bafilistia na mbamba, bana ya Yisraele bazongaki mpe bapunzaki+ bakaa na bango.54 Na nsima, Davidi azwaki motó+ ya Mofilistia yango mpe amemaki yango na Yerusaleme, mpe bibundeli na ye, akɔtisaki yango na hema na ye.+55 Sikoyo, ntango Saulo amonaki ndenge Davidi azalaki kobima mpo na kokutana na Mofilistia wana, alobaki na Abinere,+ mokonzi ya basoda ete: “Abinere, mwana+ oyo azali mwana ya nani?”+ Na yango Abinere alobaki boye: “Lokola molimo na yo ezali solo na bomoi, Ee mokonzi, nayebi ata moke te!”56 Bongo mokonzi alobaki boye: “Yo moko tuná soki elenge mobali wana azali mwana ya nani.”57 Na yango, ntango kaka Davidi azongaki nsima ya koboma Mofilistia yango, Abinere azwaki ye mpe amemaki ye liboso ya Saulo, ná motó+ ya Mofilistia na lobɔkɔ na ye.58 Sikoyo, Saulo alobaki na ye ete: “Elenge mobali, yo mwana ya nani?” Mpe Davidi alobaki boye: “Mwana ya mosaleli na yo Yese,+ moto ya Beteleme.”+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Kolimbola Mibeko 8:1-20
8 “Mitindo nyonso oyo nazali kopesa yo lelo, bosengeli kokeba ete bóbatela+ yango, mpo bókoba kozala na bomoi+ mpe bókóma mpenza mingi mpe bókɔta mpe bózwa mokili oyo Yehova alapelaki bankɔkɔ na bino ndai.+2 Mpe osengeli kokanisa nzela nyonso oyo Yehova Nzambe na yo atambwisaki yo mbula ntuku minei (40) oyo, na esobe,+ mpo na koteya yo komikitisa,+ komeka+ yo mpo na koyeba oyo ezalaki na motema na yo,+ soki okobatela mitindo na ye to te.3 Bongo ateyaki yo komikitisa mpe atikaki yo oyoka nzala+ mpe aleisaki yo mana,+ oyo yo oyebaki te mpe oyo batata na yo bayebaki te; mpo oyeba ete moto abikaka kaka na mampa te kasi moto abikaka na liloba nyonso ya monɔkɔ ya Yehova.+4 Elamba na yo ekufaki te na nzoto na yo, mpe lokolo na yo evimbaki te mbula ntuku minei (40) oyo.+5 Mpe oyebi malamu na motema na yo mpenza ete kaka ndenge moto asembolaka mwana na ye, Yehova Nzambe na yo azalaki mpe kosembola yo.+6 “Mpe osengeli kobatela mitindo ya Yehova Nzambe na yo na kotamboláká na banzela+ na ye mpe na kobangáká ye.+7 Mpo Yehova Nzambe na yo azali kokɔtisa yo na mokili moko malamu,+ mokili moko ya mabwaku ya mikɛli ya mai, ya maziba mpe ya mai mozindo oyo ezali kobima na lobwaku ya patatalu+ mpe na etúká ya ngombangomba,8 mokili moko ya blé mpe ya ɔrje mpe ya banzete ya vinyo mpe ya bafigi mpe ya bagrenade,+ mokili moko ya mbuma ya olive oyo etondi na mafuta mpe ya mafuta ya nzoi,+9 mokili moko oyo okolya mampa ya koluka te, oyo okozanga eloko te, mokili moko oyo mabanga na yango ezali bibende mpe oyo okotimola motako na bangomba na yango.10 “Ntango okolya mpe okotonda,+ osengeli mpe kopambola+ Yehova Nzambe na yo mpo na mokili malamu oyo apesi yo.+11 Kebá ete obosana+ Yehova Nzambe na yo te na kozangáká kobatela mitindo na ye ná bikateli na ye ya lisambisi mpe mibeko na ye oyo nazali kopesa yo lelo;+12 noki olya mpe otonda mpenza, mpe otonga bandako ya kitoko mpe ofanda mpenza na kati na yango,+13 mpe noki etonga na yo ya bangɔmbɛ mpe etonga na yo ya bampate ekóma mingi, mpe palata ná wolo na yo ekóma mingi mpo na yo, mpe nyonso oyo ezali ya yo ekóma mingi;14 mpe noki motema na yo etombwana+ mpenza mpe obosana mpenza Yehova Nzambe na yo, oyo abimisaki yo na mokili ya Ezipito, na ndako ya boombo;+15 oyo atambwisaki yo na esobe wana ya monene mpe ya nsɔmɔ,+ oyo ezali na banyoka ya ngɛngɛ+ ná bankotó mpe na mabele ekauká oyo ezali na mai te; oyo abimiselaki yo mai na libanga ya silekise;+16 oyo aleisaki yo mana+ na esobe, oyo batata na yo bayebaki te, mpo na koteya yo komikitisa+ mpe mpo na komeka yo mpo na kosalela yo bolamu na mikolo na yo oyo ezali koya;+17 mpe noki oloba na motema na yo ete: ‘Nguya na ngai moko mpe makasi nyonso ya lobɔkɔ na ngai moko nde esali ete nazwa bomɛngo oyo.’+18 Mpe osengeli kokanisa Yehova Nzambe na yo, mpamba te ye moto apesi yo nguya ya kozwa bomɛngo;+ mpo na kokokisa kondimana na ye oyo alapelaki bankɔkɔ na yo ndai, lokola na mokolo ya lelo.+19 “Mpe ekosalema mpenza boye: soki obosani Yehova Nzambe na yo ata moke mpe olandi mpenza banzambe mosusu mpe osaleli bango mpe ogumbameli bango, nazali kotatola mpo na bino lelo oyo ete bokokufa mpenza.+20 Mpo bokoyoka te mongongo ya Yehova Nzambe na bino, bokokufa lokola bikólo oyo Yehova azali kobebisa liboso na bino.+


text:
RÉPUBLIQUE DOMINICAINE
Ayebá ntina ya bomoi
José Estévez
ABOTAMAKI NA 1968
BATISIMO 1989
NA MOKUSE Ntango José azalaki mwana moke, akendaki na engumba monene mpo na koluka bomoi ya malamu. Kuna, ayekolaki solo, mpe banda wana, asalelaka Nzambe na molende mpe alukaka liboso Bokonzi.
JOSÉ ayaki na Saint-Domingue ntango azalaki na mbula 11; mpo na kozwa mbongo, azalaki kotya cirage na basapato mpe kotɛka krɛmɛ ná malala. Ntango akolaki, bato bayebaki ete azali makasi na mosala. Mwa bambula na nsima, yaya na ye ya mobali oyo azalaki Motatoli ya Yehova asɛngaki ye abatelaka ndako na ye. Mokolo moko, José amonaki na mesa buku Okoki kozala na bomoi ya seko na mabele oyo ekobongwana paradis, mpe atángaki yango butu mobimba. Amonaki ete azwi eloko oyo esalisaki ye ayeba ntina ya bomoi.
Na nsuka ya pɔsɔ, José akendaki na Ndako ya Bokonzi mpe alobaki ete azali Motatoli ya Yehova. Ayebisaki bandeko ete ayekolaki ete asengeli koyangana na makita mpe kosakola nsango malamu. Ayebisaki bango mpe ete ntango atángaki buku Bomoi ya seko, amonaki makambo oyo mokristo asengeli kosala te, mpe amonisaki bango ete asalaka yango ata moko te. Mikolo 15 na nsima, bandimaki José akóma mosakoli. Azwaki batisimo sanza motoba na nsima, ntango azalaki na mbula 21.
Lokola mosala oyo José azwaki ezalaki kopekisa ye ayangana na makita, alukaki mosala mosusu oyo ezalaki na lifuti moke mpenza (ya liboso kabolá na minei), kasi ezalaki kotikela ye ntango ya kokende makita mpe kosala mosala ya mobongisi-nzela ya sanza na sanza. Kasi na nsima, ntango abalaki mpe abotaki bana mibale, akataki mosala ya mobongisi-nzela.
José alingaki koteya bana na ye ntango bazali mike mpenza. Yango wana, ntango mwasi na ye Josefina azwaki zemi ya Noé, mwana na bango ya liboso mpe zemi yango ekómaki ya sanza misato, José azalaki kotánga buku Mokanda mpo na masolo ya Biblia na elikya ete mwana oyo azali na libumu ayoka ye. Ntango Noé abotamaki, José asilaki kotánga buku yango mobimba. Asalaki mpe bongo mpo na mwana na bango ya mibale, Neftalí.
Nsima ya bambula, José akómaki mokonzi ya kompanyi moko, mpe lifuti na ye elekaki mbala zomi oyo azalaki kozwa na mosala ya liboso. Kasi, na 2008, ntango bana na ye bakómaki na mbula 10 mpe 13, alongwaki mokonzi mpe azongelaki mosala ya mobongisi-nzela, mbala oyo ná mwasi na ye ná bana. Lokola azalaki lisusu kozwa mbongo mingi te, libota mobimba bayokanaki ete básalelaka lisusu mbongo mingi te. Bango nyonso minei bayekolaka Biblia na bato soki 30 sanza na sanza. Yesu alobaki ete soki totye Bokonzi na esika ya liboso, Yehova akopambola biso. (Mat. 6:33) José ná libota na ye bandimaka elaka wana mpe bamonaka mpenza ete Yehova akokisaka maloba na ye.


text:
ELOBELI TITRE YA EZIPELI
Sekele mpo na kozala na bomoi ya esengo
“Nakozala na esengo soki nabali mpe naboti bana.”
“Nakozala na esengo soki nasombi lopango na ngai moko.”
“Nakozala na esengo soki nazwi mosala wana.”
“Nakozala na esengo soki . . .”
OSÍ okanisá mpe bongo? Ntango mposa na yo ekokisamaki to ozwaki eloko oyo ozalaki koluka, esengo oyo oyokaki eumelaki? To ebandaki nde kosila? Mpo na koloba solo, kokokisa likambo oyo okanaki to kozwa eloko oyo olingaki ekoki kopesa yo esengo, kasi esengo ya ndenge wana ekoki kozala ya ntango mokuse. Esengo ya solosolo eutaka kaka te na kolonga likambo moko boye to kozwa eloko oyo ozalaki koluka. Kutu, ndenge moko na kozala na sante ya malamu, esengo ya solosolo esɛngaka makambo ndenge na ndenge.
Moto na moto azalaka na ndenge na ye. Likambo oyo esepelisaka yo ekoki te kosepelisa moto mosusu. Lisusu, ntango tozali kokóla makanisi na biso ebongwanaka. Kutu, emonani ete esɛngaka makambo mingi mpo moto azala na esengo. Na ndakisa, esengo ya solosolo esɛngaka kosepela na oyo ozali na yango, koboya likunya, kolinga bato mosusu mpe koyika mpiko ntango okutani na mikakatano to mitungisi. Tótala mpo na nini tolobi bongo.
1. KOSEPELA NA OYO OZALI NA YANGO
Moto moko ya mayele oyo ayekolaki bizaleli ya bato alobaki boye: “Mbongo ebatelaka.” Kasi, akomaki mpe boye: “Moto oyo alingá palata akotonda palata te, mpe moto alingá bozwi akotonda mpe lifuti te. Yango mpe ezali mpamba.” (Mosakoli 5:10; 7:12) Alingaki mpenza koloba nini? Atako tozalaka na mposa ya mbongo mpo na kobika, tosengeli koboya lokoso mpo ekokisaka mposa ya moto te! Mokomi yango ezali Mokonzi Salomo ya Yisraele, oyo alukaki koyeba soki bomɛngo mpe kokelela na eloko moko te epesaka esengo ya solosolo. Akomaki boye: “Eloko nyonso oyo miso na ngai esɛngaki, naboyelaki yango te. Napimelaki motema na ngai ata esengo moko te.”—Mosakoli 1:13; 2:10.
Lokola azwaki bomɛngo mingi, Salomo atongaki bandako ya minene, asalaki baparkɛ mpe bapisini ya kitoko, azwaki mpe bato ebele ya misala. Azwaki nyonso oyo alingaki. Kasi, azwaki liteya nini? Nyonso oyo alukaki epesaki ye esengo, kasi ya ntango mokuse. Alobi boye: ‘Namonaki ete nyonso ezalaki mpamba mpe kolanda mopɛpɛ, eloko moko ya litomba ezalaki te na nse ya moi.’ Akómaki kutu koyina bomoi! (Mosakoli 2:11, 17, 18) Salomo amonaki ete soki moto azali koluka kaka matomba na ye moko, amiyokaka mpenza lokola azangi eloko mpe mposa na ye ekokisami te. *
Makambo oyo bato ya lelo bazali koyekola eyokani na oyo Salomo alobaki? Lisolo moko oyo ebimaki na zulunalo moko (Journal of Happiness Studies) elobaki ete “soki bamposa ya ntina oyo moto azalaka na yango ekokisami, mbongo mingi oyo atikali na yango ebakiselaka ye esengo te.” Kutu, baankɛtɛ emonisi ete soki moto azali koluka kokóma na biloko ebele, kasi azali kokipe te ndenge oyo ekobebisa bizaleli mpe boyokani na ye na Nzambe, yango ekoki kosilisa ye esengo.
TOLI YA BIBLIA: “Bomoi na bino ezala na bolingo ya mbongo te, bósepela na biloko oyo bozali na yango sikoyo.”—Baebre 13:5.
2. KOBOYA LIKUNYA
Likunya ezali “mpasi to nkanda oyo moto ayokaka na motema mpo na litomba oyo moto mosusu azwi, mpe mposa ya koluka kozwa mpe litomba ya ndenge wana.” Ndenge moko na maladi moko ya mabe oyo ezali kokola, likunya ekoki kobebisa bomoi ya moto mpe kosilisa ye esengo. Ndenge nini likunya ekoki kobanda? Ndenge nini tokoki koyeba yango? Mpe ndenge nini tokoki kobundisa yango?
Buku moko (Encyclopedia of Social Psychology) emonisi ete bato bazalaka na likunya nde epai ya baoyo bakokani na bango, mbala mosusu na mbula, na mayele to na bozwi. Na ndakisa, komelesa akoki te koyokela moto moko ya teyatre oyo ayebani mingi likunya, kasi nde moninga na ye komelesa oyo mombongo na ye ezali kolonga.
Tózwa ndakisa: Bato mosusu oyo bazalaki kosala na ndako ya mokonzi ya Perse bayokelaki mokonzi yango likunya te kasi nde Danyele, moninga na bango oyo azalaki kosala mosala malamu. Mpo na komona ete bato yango basepelaki te, basalelaki kutu mayele mabe mpo Danyele akufa! Kasi balongaki te. (Danyele 6:1-24) Buku oyo totángi awa na likoló elobi ete “ezali na ntina koyeba ete likunya etindaka moto asala baninga mabe. Yango emonisi ntina oyo na masolo mingi ya kala, mabe oyo basalelaki basusu ezalaki nde mpo na likunya.” *
Likunya ekoki kobebisa likoki oyo moto azalaka na yango ya kosepela na biloko kitoko ya bomoi
Ndenge nini okoki koyeba ete ozali na likunya? Omituna boye: ‘Kolonga ya moninga moko esepelisaka ngai to esilikisaka ngai? Soki ndeko, moninga moko ya kelasi to ya mosala oyo azali mayele mingi alongi te na likambo moko, nayokaka mawa to nasepelaka?’ Soki oyanoli ete “esilikisaka ngai” to “nasepelaka,” boye ozali na likunya. (Ebandeli 26:12-14) Buku yango (Encyclopedia of Social Psychology) elobi ete “likunya ekoki kobebisa likoki oyo moto azalaka na yango ya kosepela na biloko kitoko ya bomoi mpe kopekisa ye azala na botɔndi mpo na makabo mingi ya bomoi. . . . Ezali mpenza mpasi mpo ezaleli ya ndenge wana ememela moto esengo.”
Tokobundisa likunya soki tozali na komikitisa ya solosolo mpe toyebi ete tokokoka makambo nyonso te, yango ekosalisa biso tósepela mpe tózwa na valɛrɛ makoki mpe bizaleli malamu ya basusu. Biblia elobi boye: “Bósala eloko moko te na kowelana to mpo bozali komimona ete boleki bamosusu, kasi na elimo ya komikitisa bómonaka bamosusu ete baleki bino.”—Bafilipi 2:3.
TOLI YA BIBLIA: “Tólukaka te komimonisa ete toleki bamosusu, kobimisa kowelana na kati na biso, koyokelana likunya.”—Bagalatia 5:26.
3. KOLINGA BATO
Buku (Social Psychology) elobi boye: “Ndenge oyo bato bamiyokaka mpo na boyokani na bango na basusu nde epesaka bango esengo mingi na bomoi koleka oyo mosala, mbongo, mboka to mpe sante na bango epesaka.” Na mokuse, mpo na kozala na esengo ya solosolo, bato basengeli kolinganaka. Mokomi moko ya Biblia alobaki boye: “Soki . . . nazali na bolingo te, nazali mpamba.”—1 Bakorinti 13:2.
Komonisa bolingo ezalaka na retare te. Na ndakisa, Vanessa azalaki na tata moko mabe oyo azalaki kolangwa masanga. Ntango akómaki na mbula 14, akimaki ndako mpe akómaki kofanda na bandako oyo ebɔkɔlaka bana ya bato mosusu, afandaki mpe na ndako moko ya mabe esika abondelaki Nzambe asunga ye. Ekoki kozala ete Nzambe ayokaki libondeli na ye mpo na nsima batyaki ye na libota moko oyo elandaka toli ya Biblia oyo elobi ete “bolingo ezali na motema molai mpe na boboto.” (1 Bakorinti 13:4) Esika ya malamu ndenge wana mpe makambo oyo azalaki koyekola na Biblia esalisaki Vanessa alongola mpasi oyo azalaki na yango na motema mpe akóma na makanisi ya malamu. Alobi boye: “Na kelasi, bapwɛ na ngai na ebandeli ezalaki mabe kasi na nsima nakómaki kozwa bapwɛ ya malamu mpenza.”
Tii lelo Vanessa atungisamaka na makanisi. Ata bongo, azali lelo oyo na libala ya esengo mpe abotá bana mibale ya basi.
TOLI YA BIBLIA: “Bólata bolingo, mpo ezali ekanganeli ya kokoka mpo na bomoko.”—Bakolose 3:14.
4. KOYIKA MPIKO
Nani azangá mikakatano na bomoi? Ndenge Biblia elobi, ezali na “ntango ya kolela” mpe “ntango ya koganga na kolela.” (Mosakoli 3:4) Koyika mpiko esalisaka biso tólonga na bantango ya ndenge wana mpe tóbatela makanisi malamu. Tózwa ndakisa ya Carol ná Mildred.
Carol azali na maladi oyo ebebisaka mokuwa ya mokɔngɔ, diabɛti, maladi ya mpɔngi, mpe maladi ya miso oyo ebebisá ye liso ya lobɔkɔ ya mwasi. Ata bongo, alobi boye: “Nasalaka makasi nalɛmba nzoto te ntango molai. ‘Namiyokelaka mpe mawa.’ Kasi na nsima, natyaka makanisi wana pembeni mpe napesaka Nzambe mersi mpo na makambo oyo nazali naino na likoki ya kosala, mingimingi mpo na basusu.”
Mildred mpe azali na bamaladi ndenge na ndenge, na ndakisa maladi ya mingai, kanser ya libɛlɛ mpe diabɛti. Kasi ndenge moko na Carol, asalaka nyonso atya makanisi te na mikakatano na ye. Akomi boye: “Nayekoli kolinga bato mpe kobɔndisa bango na maladi na bango, yango esalisaka mpe ngai. Kutu, namonaka ete ntango nazali kobɔndisa basusu, namitungisaka te mpo na sante na ngai moko.”
Atako basi yango balingaka kozwa lisalisi malamu ya minganga, batyaka makanisi te na maladi na bango kasi nde na ndenge oyo batalelaka yango mpe ndenge basalelaka ntango na bango. Yango esalaka ete bázala na esengo oyo moto moko te akoki kobɔtɔla. Longola yango, bato mosusu balingaka bango mingi mpe bato mosusu oyo bazali na mikakatano ya ndenge na ndenge balandaka ndakisa na bango.
TOLI YA BIBLIA: “Esengo na moto oyo azali kokoba koyika mpiko na komekama, mpo lokola akokóma moto oyo andimami akozwa motole ya bomoi.”—Yakobo 1:12.
Bwanya ya Biblia ezali “nzete ya bomoi mpo na baoyo basimbi yango, mpe baoyo bakangi yango makasi bakobengama bato ya esengo” soki bazali kosalela yango. (Masese 3:13-18) Mpo na nini te kosalela bwanya oyo ezali na Biblia mpo yo moko omona ete ezali solo? Kutu, nkolo buku yango mosantu, oyo abengami mpe “Nzambe ya esengo,” alingi ete yo mpe ozala na esengo.—1 Timote 1:11.
^ par. 11 Lisolo yango ya Salomo ezali na Mosakoli 2:1-11.
^ par. 17 Lisolo ya Yesu Kristo emonisi mpenza likambo yango. Marko 15:10 elobi ete “banganga-nzambe bakonzi bakabaki ye nde mpo na likunya.”


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Bileli 5:1-22
5 Kanisá, Ee Yehova, makambo oyo ekómeli biso.+ Talá mpe moná nsɔni na biso.+2 Libula na biso epesami na mabɔkɔ ya bapaya, bandako na biso na mabɔkɔ ya bato ya mboka mosusu.+3 Tokómi bitike, tozangi tata.+ Bamama na biso bazali lokola basi oyo mibali bakufá.+4 Tokómi kopesa mbongo mpo na komɛla mai na biso moko.+ Tokómi kopesa mbongo mpo na kozwa nkoni na biso moko.5 Balandi biso, bakómaki mpenza pene ya kokanga nkingo na biso.+ Tolɛmbi. Batikeli biso ntango ya kopema te.+6 Topesi lobɔkɔ+ na Ezipito;+ na Asiri,+ mpo tótonda na limpa.7 Bankɔkɔ na biso nde basalaki masumu.+ Bazali lisusu te. Kasi biso, tokómi komema mabunga na bango.+8 Basaleli mpamba bayangeli biso.+ Moto ya kolongola biso na lobɔkɔ na bango azali te.+9 Tozali kotya molimo na biso na likama mpo na koya na limpa na biso,+ mpo na mopanga ya esobe.10 Loposo na biso ekómi mɔtɔ lokola litumbu, mpo na mpasi ya nzala.+11 Basambwisi basi na Siona,+ bangɔndɔ na bingumba ya Yuda.12 Bankumu bakakisami na lobɔkɔ na bango kaka moko.+ Ata bilongi ya mibange, bapesi yango lokumu te.+13 Bilenge mibali batomboli enikelo ya mabɔkɔ,+ bana mibali babɛti libaku na nse ya nkoni.+14 Mibange batiki kofanda na porte,+ bilenge mibali batiki kobɛta bibɛtɛlo na bango ya miziki.+15 Nsai ya motema na biso esilaki. Kobina na biso ebongwanaki mawa.+16 Motole ya motó na biso ekwei.+ Mawa na biso sikoyo, mpo tosali lisumu!+17 Mpo na yango, motema na biso ekómi na maladi.+ Mpo na makambo yango, miso na biso ekómi molili,+18 Mpo na ngomba ya Siona oyo etikali mpamba;+ bagambala etamboli kuna.+19 Nde yo, Ee Yehova, okofanda mpo na seko.+ Kiti na yo ya bokonzi ezali mpo na libota na libota.+20 Mpo na nini obosani biso libela,+ otiki biso mikolo ebele boye?+21 Zongisá biso+ epai na yo, Ee Yehova, mpe tokozonga noki. Yelá biso mikolo ya sika lokola na ntango ya kala.+22 Kasi obwaki biso mpenza.+ Osilikeli biso mingi mpenza.+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 29:1-11
Mondule ya Davidi.29 Bópesa Yehova lokumu, Ee bino bana ya bato ya makasi,Bópesa Yehova nkembo mpe bóndima bokasi na ye.+2 Bópesa Yehova nkembo oyo ebongi na nkombo na ye.+Bógumbamela Yehova na bilamba ya monzɛlɛ ya bosantu.+3 Mongongo ya Yehova ezali likoló ya mai;+Nzambe ya nkembo+ ye moko angulumi lokola nkake.+Yehova azali likoló ya mai mingi.+4 Mongongo ya Yehova ezali na nguya;+Mongongo ya Yehova ezali na lokumu.+5 Mongongo ya Yehova ezali kobuka banzete ya sɛdrɛ;Ɛɛ, Yehova azali kobukabuka banzete ya sɛdrɛ ya Libá,+6 Mpe azali kopumbwisa yango lokola mwana-ngɔmbɛ,+Libá ná Sirione+ lokola bana ya ngɔmbɛ-mibali ya zamba.7 Mongongo ya Yehova ezali kokatakata na ndemo ya mɔtɔ;+8 Mongongo ya Yehova ezali koningisa esobe,+Yehova azali koningisa esobe ya Kadeshe.+9 Mongongo ya Yehova ezali koningisa banyama ebengami bishe na mpasi ya kobota+Mpe ezali kotika bazamba polele.+Mpe na tempelo na ye, moto na moto azali koloba ete: “Nkembo!”+10 Yehova afandi likoló ya mpela;+Mpe afandi mokonzi seko na seko.+11 Yehova ye moko akopesa bato na ye makasi.+Yehova ye moko akopambola bato na ye bázala na kimya.+


text:
Biblia elobeli kolongola zemi?
Eyano ya Biblia
Bomoi ezali eloko moko mosantu na miso ya Nzambe, mpe amonaka ete ata liki oyo ebandi kosalema na libumu ya mama ezali moto mobimba. Mpo na Nzambe, Mokonzi Davidi akomaki boye: “
Miso na yo emonaki ndenge nazalaki naino liki.” (Nzembo 139:16) Nzambe alobaki ete moto akozwa etumbu soki asali mabe na mwana oyo azali naino na libumu. Na yango, na miso na ye koboma mwana oyo azali naino na libumu elimboli mpe koboma moto.—Kobima 20:13; 21:22, 23.
Bongo soki mokakatano moko ebimi ntango mwasi azali kobota mpe monganga atuni ete, bábikisa nani kati na mama mpe mwana? Na ntango wana, mwasi ná mobali bango moko bakozwa ekateli soki bábikisa nani.


text:
Epai wapi tokoki kozwa biyano na mituna minene etali bomoi?
Biyano ezali nde na . . .
siansi?
filozofi?
Biblia?
MOKOMI MOKO YA BIBLIA ALOBAKI NA NZAMBE ETE
‘Salisá ngai nakanga ntina . . . Liloba na yo ezali solo.’
Biblia ezali kopesa bamilio ya bato biyano na mituna yango.
Okosepela kozala moko ya bato yango?
Site Internet jw.org ekoki kosalisa yo.
TÁNGÁ na Internet
Lisalisi mpo na mabota
TÁLÁ bavideo ya masolo ya Biblia
ZWÁ mikanda na Internet
MOTUNA NINI KATI NA MITUNA MINENE OYO ETALI MPENZA YO?
Zwá biyano ya Biblia na mituna oyo na jw.org.
(Kende esika bakomi MATEYA YA BIBLIA > BIYANO NA MITUNA YA BIBLIA)


text:
Ata akati mokila
Ata apikoli maseke Tokoyeba ye na bizaleli
zabolo
Ya solo!
Kasi bolingo
Ezali mbeli ya double tranchant
Eza na deux saisons bolingo e
Na tango ya mvula
Ebegami parapluie
Na tango ya moi
Ebegami parasoleil
Eza mabaluka-tango
bolingo Tantot baplaisir
Tantot basouffrance
Eza na neti lindanda
Il faut savoir accorder
Soki eza désaccordé
Okozwa mauvais son Eza compliqué
bolingo Eza compliqué
L'amour yango
Ata okati mokila
Ata opikoli maseke Nakoyeba yo na bizaleli
zabolo ya vie na ngai
( X2)
Allez botala mobali ya tembe
Jean-marie reviens
Une fois encore
Na makolo na ngai
Reviens
Une fois encore
Na batongo na ngai
Kolia po na
Osanzela
Bolingo na ngai Pourquoi yo okomi
Kobaveler bolingo na ngai
Bolingo oyo
Osala dépense ya 25ans en 6mois
Bolingo oyo
Osala dépense ya 25ans en 6mois
Lelo olingi
Babetela yo maboko
Po yo ogagner
Allez bobetela ye maboko
Po ye azali champion Ya kobebisa
Bavie ya bana ya bato
Merci Nzambe osala ngai moto
Mais bakisela ngai
Lolemo ya imbwa
Na appetit pe ya imbwa
Po nalembolaka pe bisanza ee Po nalembolaka pe bisanza ee Po nalembolaka pe bisanza ee
Tika nalembolaka pe bisanza ehh Po Jean-marie asanzeli bolingo na ngai Lukulasi abavelé bolingo na ngai eeh
Bolingo na ngai oyo ya basashé Bolingo ya ngai oyo ya sikasika Bolingo na ngai oyo ya mombamba Bolingo na ngai oyo ya bakarton
Jean-Marie asanzeli bolingo yango Lukulasi abavelé bolingo na ngai
Ah ngai mawa tro Ah ngai pasi eleki ee
Esika nakola na kartié na ngai Esika nakola na kartié na biso Mibali ya bagenre bayaka po babala ngai Oyo ya epakolami pe bayaka po bapakola ngai
Ngai nabwakisa
nalanda cheri na ngai Ngai nabwakisa
Nalanda cheri na ngai Tala lelo oyo
Mersi apesi ngai Tala lelo oyo oh
Mersi apesi ngai
Oh Nzambe na ngai sunga ngai e e Nzambe ya mama sunga ngai e e Oh Nzambe ya Agazul Zuleman Nzambe ya Sulutani Suleyman
Nakimi na losambo
Kuna pe na losambo
Mosali ya Nzambe
Adraguer ngai ee
Ngai oyo natikala
Isolée na chambre
Kudila
Babwale na ngai
Nani ayamba Jean-Marie
Yo okotisi mwasi mosusu
Na chambre ya mwana Nasali semblant nalala
Pongi eyei te Nasali semblant nakanga miso
Pongi mona
Biyenga na yo
Na mbeto ya mwana te
Pardon
Mwana tozwa na pasi ee Josué toluka na ordonnance Mwana toluka na bonkoko Lelo olingi oboma ye ee Lelo okomi kopesa ye sanga
Yo oza makasa oyo ya nzete
Ebotaka mbuma Mais mbuma yango
Baliaka sukali nango
Mais misisa na yango
Soki elingi kopolisela yo
Mur ya ndako na yo Yo okokata yango
Yo okokatakata Yo okozenga yango
Yo okozenga zenga Yo okokata yango
Oh ngai nalingi Nalingi na ngai Jean-Marie Ngai napona Lukulasi Napona na ngai lukulasi
Ah motema na ngai Amour ya vie na ngai Yo papa ya mwana na ngai eh Kosala ngai mabe te Yo okanga cadena Yo okenda na clef ( X2)
Mais fungola pe ebunga baserrurier pe bakufa yo Diego Cao na ngai kosala nga mabe te
Papa na ngai Bolingo emonela na yango ngai Bolingo ezwa na yango ngai yuma na yango Bolingo elatisa Fally teni ya bayuma Bolingo epona na yango Dominique Kanku Bolingo epona na yango Horizon Masamba Bolingo epona na yango Gregory Mbenga Bolingo epona na yango Celebre Japonais Bodyson etudiant Bolingo epona na yango Dekosi Mukoko Bolingo epona na yango Yves Ndjoli Bolingo epona na yango Dede Monyato Ya Bosco Boble Prince Lusala Bolingo epona na yango Francois Babadi mobali ya Aziza Bolingo epona na yango Imperatrice Wivinne Moleka Glamour Bolingo epona na yango Angel Ndembo
Ah Nzambe zongisa Fally posa ya kohunahuna ngai Zongisa Fally na ngai posa ya kototola ngai Comme au beau vieux temps ( X3)
Ah Nzambe zongisa Jean-Marie posa ya kohaha ngai Zongisa cheri na ngai posa ya kototola ngai Comme au beau vieux temps ( X3)
Oh ngai nakoboma moto pona mobali na ngai
Jean- marie Lukulasi


text:
Ebamba to Kinshasa Makambo ezali lisolo oyo Richard Ali A Mutu, mwana ya commune ya Kasa-Vubu akomaki. lisolo yango ebimaki liboso na lingala epayi na biso na Mabiki.
Sima na yango, momekano ya bakomi ya Afrika mobimba esalamaki. Pe Ebamba ezali moko ya masolo oyo baponaki. Momekano yango esangisaki bakomi ya Afrika mobimba baoyo bazali na bamvula na se ya 40 (moins de 40 ans). Masolo yango nyonso ebimaki na buku na kombo Afrika 39.
Mobimisi babuku ya Ekolo USA na kombo ya David Shooke asepelaki na kotanga eteni ya lisolo ya Ebamba na anglais. Asepelaki ete babongola buku mobimba na anglais po na kopesa nzela na bato ya USA bakoka kotanga yango.
Yango wana Bienvenu Sene pe Sara Sene bazwaki mokumba ya kobongola buku oyo mobimba kolongwa na Lingala pe kotia yango na anglais.
Buku yango epesami bongo kombo :
Mr Fix-It. Po na kotondola (koprésenter) yango, ezalaki bongo mokomi monene akende sango ya Ekolo Kenya, molakisi Ngungi Wa Thiongo nde akendeki na mboka Los Angeles po na milulu yango. Mawa ezalaki kaka po Ambassade ya USa na Kinshasa baboyaki kopesa Richard Ali visa po na kokende kolobela buku na ye.
Likambo yango epesaki balinga-buku ya USA soni makasi pe mokanda monene ya kopanza sango
Los Angeles Times elobelaki likambo yango. Kasi elobelaki pe bonzenga ya lisolo pe ya ekomeli ya Richard Ali pe libongoli ya Bienvenu Sene Mongaba pe Sara.
Molakisi Paul Worley ya Boboongo (Université) ya California pe akomaki lokasa po na komonisa boni-boni Ebamba, ememi mayi ya sika na makomi ya mokili.
Mobembo ya buku oyo ezali pe kokangisa minoko ya baoyo balobaka ete soki okomi na Lingala, okosuka kaka na Kongo. Ebamba, Kinshasa Makambo", lisolo ya bolingo ya Ebamba pe Eyenga, oyo ezali koleka na Commune ya Kasa-vubu, etamboli lelo mokili mobimba, bazali kotanga yango na USA, na Eropa, Na Afrika.
Longonya na Richard Ali pe bakomi ya RDC oyo bakomaka na Lingala, ndakisa bienvenu Sene Mongaba, Stéphanie Boale, Espérance Bulayumi, Yoka Mampunga, Kojele Makani, Augustin Lemba, pe bilenge ebele oyo bazali koya, bokoba na kokomelaka biso masolo misusu na Lingala. Mokili ekoya koluka yango na Kongo.


text:
Ndenge nini baboti bakoki koteya bana na bango makambo ya kosangisa nzoto?
Eyano ya Biblia
Nani asengeli koteya bana makambo ya kosangisa nzoto? Biblia epesi mokumba yango epai ya baboti, mpe baboti mingi bamoni ete makambo oyo elandi esalisi bango mingi:
Koyoka nsɔni te. Biblia elobeli polele makambo ya kosangisa nzoto mpe enama ya mwasi to ya mobali. Mpe Nzambe ayebisaki Bayisraele ete basengeli mpe koteya “bana” makambo yango. (Kolimbola Mibeko 31:12; Balevi 15:2, 16-19) Mpo na kolobela makambo ya kosangisa nzoto mpe binama ya kobotela, salelá maloba ya bokonde mpo makambo yango ebima lokola makambo ya nsɔni te.
Lobeláká yango mokemoke. Ntango mwana na yo abandi kokóma elenge, na esika ya kolobela ye na mbala moko makambo nyonso oyo etali kosangisa nzoto, yebisáká ye nde makambo yango mokemoke ntango azali kokóma na mbula oyo akoki kokanga ntina na yango.—1 Bakorinti 13:11.
Teyáká bana bizaleli ya malamu. Ekoki kozala ete na eteyelo bateyaka bana makambo ya kosangisa nzoto. Atako bongo, Biblia elendisi baboti báteya bana kaka makambo ya kosangisa nzoto te, kasi mpe bizaleli ya malamu mpe ndenge malamu ya kotalela makambo yango.—Masese 5:1-23.
Yokáká mwana na yo. Kosilika te mpe kokanisela mwana na yo mabe te soki atuni yo mituna na makambo ya kosangisa nzoto. Kasi, osengeli nde “koyokaka noki, kowelaka koloba te.”—Yakobo 1:19.
Ndenge ya kobatela mwana na bato oyo basangisaka nzoto na makasi na bana mike
Yo moko yebá ndenge bato yango basalaka. Luká koyeba soki bato yango basalaka ndenge nini mpo na kozwa bana.—Masese 18:15; talá mokapo 32 ya buku Mituna oyo bilenge batunaka—Biyano oyo ebongi, Volimi 1.
Yebáká makambo oyo mwana azali kokutana na yango. Kotika mwana na mabɔkɔ ya moto mosusu kaka boye te; luká koyeba soki azali mpenza moto ya konfianse, mpe kotika mwana te “asala oyo alingi.”—Masese 29:15.
Teyá mwana ete asengeli te koyokela moto nyonso. Bana basengeli koyekola kotosa baboti na bango. (Bakolose 3:20) Kasi, soki oteyi mwana ete asengeli ntango nyonso koyokela moto nyonso oyo azali mokóló, moto mosusu akoki kobebisela yo mwana. Baboti oyo bazali bakristo bakoki koloba na bana na bango ete, “Soki moto ayebisi yo osala likambo oyo Nzambe alobi ete ezali mabe, kosala yango te.”—Misala 5:29.
Lakisá ye ndenge akoki komibatela. Salisá mwana ayeba oyo asengeli kosala soki moto moko alingi akanga ye na makasi soki yo ozali te. Kolakisa ye yango lokola na teyatre ekoki kopesa mwana makasi ya koloba “Tiká! Nakofunda yo!” mpe ya kolongwa wana mbala moko. Kobosana te ete “osengeli kokɔtisa yango malamumalamu na kati ya mwana” mpo bana babosanaka noki.—Kolimbola Mibeko 6:7.


text:
super fan de psy 4 de la rime
Jouer NOUVEL ALBUM PSY 4 DE LA RIME - 4ème DIMENSION DANS LES BACS ! HIRO (La Colombe)
blaguesnul, Posté le lundi 25 mai 2009 04:20
léa castel elle es trop bele elle chante trop bien , je lai vu en concert cété trop bien <3
ygg13, Posté le dimanche 03 mai 2009 17:39
léa castel jé été la voir en concert ^^ trop bien é elle es trop belle
targamait0102, Posté le lundi 06 avril 2009 17:12
Aux nom de la loi de lamour
Tu es recherche par la police tu es accuse d avoir vole mon coeur tu ne seras libere qu apres avoir paye une amende de 1000 bisous...???
J attends ton amende avec impatience meme
bisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisoubisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisoubisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou bisou bisou bisou bisou bisou bisou bisou bisoubisou bisou bisou bisou
booba !!!!!
targamait0102, Posté le mercredi 11 mars 2009 17:36
SALAM
Chaque fois, quelque soit l'heure
_____****__________ ****
___***____***____***__ *** J'allume mon ordinateur.
__***________****_______*** Ce n'est qu'une boite de métal
_***__________**_________*** Et même si je râle parfois
_***_______ BISOUS ______*** Parce qu'il me fait attendre
_***________ DE___________*** Mais il a le coeur tendre,
_***_______ MOI _______ __***
__***_____POUR___________*** Il t'envoie mes messages
____***_______toi______*** Sans jamais se fâcher
______***____________*** Il affiche mes mots sans me dire c'est trop
________***_________***Il m' apporte tes encouragements
__________***_____*** Et maintenant il t'envoie mes doux bisous
_____________*****
_____________ *** A travers les ondes...
Je te souhaite une très bonne soirée.... Gros bisous
ton ami Boubaker


text:
LISOLO YA TITRE YA EZIPELI | BIBLIA ELOBI NINI MPO NA BOMOI MPE LIWA?
Motuna oyo etungisaka bato mingi
BATO bazalaka na makanisi ndenge na ndenge mpo na bomoi mpe liwa. Bato mosusu bakanisaka ete nsima ya liwa moto akobaka kozala na bomoi na nzoto mosusu to epai mosusu. Basusu bakanisaka ete nsima ya liwa moto abotamaka lisusu na lolenge mosusu. Nzokande, basusu bakanisaka ete liwa ezali nsuka ya makambo nyonso.
Mbala mosusu na kotalela ndenge oyo obɔkwamá to mimeseno ya mboka na bino, yo mpe okanisaka ndenge mosusu na likambo yango. Lokola bato bazali na makanisi ndenge na ndenge na likambo yango, ezali nde na moto to esika moko oyo tokoki kozwa eyano ya malamu mpe ya solo na motuna wana?
Banda basiɛklɛ mingi, bakonzi ya mangomba bateyaka ete moto azali na molimo oyo ekufaka te. Bandimi ya mangomba minene, elingi koloba mangomba ya Bokristo, lingomba ya Hindu, ya Bayuda, ya Bamizilma, mpe mangomba mosusu, bandimaka ete moto azalaka na molimo oyo ekufaka te, oyo nsima ya liwa ya nzoto, ekobaka kozala na bomoi na mokili ya bilimo. Nzokande, bandimi ya lingomba ya Buda bandimaka ete soki moto akufi abotamaka lisusu mbala na mbala, mpe akómaka na makasi mpe nguya mingi tii akokóma na lolenge moko ya bomoi ya bisengo na bisengo, oyo babengaka Nirvana.
Mateya ya ndenge wana etindi bato mingi na mokili mobimba bákanisa ete liwa efungolaka nzela oyo ememaka na bomoi na mokili mosusu. Yango wana, mpo na bato mingi, liwa ezali litambe moko ya ntina mingi na bomoi ya bato, mpe bamonaka ete liwa ezali mokano ya Nzambe. Kasi Biblia elobi nini mpo na likambo yango? Tosɛngi yo otánga lisolo oyo elandi. Eyano oyo Biblia epesi ekoki kokamwisa yo.


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Nzembo 106:1-48
106 Bósanzola Yah!+Bópesa Yehova matɔndi, mpo azali malamu;+Mpo motema boboto na ye ezali seko na seko.+2 Nani akoki kolobela misala ya nguya ya Yehova,+To nani akoki kosala ete lisanzoli na ye nyonso eyokana?+3 Esengo na baoyo bazali kobatela bosembo,+Bazali kosalela boyengebene ntango nyonso.+4 Ee Yehova, kanisá ngai, sepelá na ngai ndenge osepelaka na bato na yo.+Batelá ngai na lobiko na yo,+5 Mpo namona bolamu oyo osalelaka bato oyo oponá,+Mpo nasepela na esengo ya ekólo na yo,+Mpo namikumisa elongo na libula na yo.+6 Tosali masumu se lokola bankɔkɔ na biso;+Tosali libunga; tosali mabe.+7 Bankɔkɔ na biso na EzipitoBamonisaki ata moke te ete bazali na mayele ya kososola liboso ya misala na yo ya kokamwa.+Bakanisaki te bonene ya motema boboto na yo ya kokamwa,+Kasi na mbu, pene na Mbu Motane, batombokaki.+8 Mpe abikisaki bango mpo na nkombo na ye,+Mpo na koyebisa nguya na ye.+9 Bongo apamelaki Mbu Motane, mpe ekaukaki malɛmbɛmalɛmbɛ;+Mpe atambwisaki bango na mai mozindo lokola na esobe;+10 Bongo abikisaki bango na lobɔkɔ ya moyini+Mpe asikolaki bango na lobɔkɔ ya monguna.+11 Mpe mai eyaki kozipa banguna na bango;+Moko te kati na bango atikalaki.+12 Bongo bandimelaki liloba na ye;+Babandaki koyemba lisanzoli na ye.+13 Nokinoki, babosanaki misala na ye;+Bazelaki toli na ye te.+14 Kasi na esobe, bamonisaki mposa na bango na lokoso+Mpe bamekaki Nzambe na esobe.+15 Mpe apesaki bango eloko oyo basɛngaki+Mpe atindaki maladi ya kokɔnda na kati ya molimo na bango.+16 Mpe babandaki koyokela Moize likunya na kaa,+Ata Arona, mosantu ya Yehova.+17 Bongo mabele efungwamaki mpe emɛlaki Datane,+Mpe ezipaki liyangani ya Abirame.+18 Mpe mɔtɔ epelaki na kati ya liyangani na bango;+Lolemo ya mɔtɔ ezikisaki bato mabe.+19 Lisusu, basalaki mwana-ngɔmbɛ na Horebe+Mpe bagumbamelaki ekeko ya ebende oyo enyangwisami,+20 Bongo batyaki elilingi ya ngɔmbɛ, molei ya matiti,+Na esika ya nkembo na ngai.+21 Babosanaki Nzambe Mobikisi na bango,+Moto oyo asalaki makambo ya minene na Ezipito,+22 Misala ya kokamwa na mokili ya Kame,+Makambo ya nsɔmɔ na Mbu Motane.+23 Mpe etikalaki moke aloba ete akosilisa bango nyɛɛ,+Soki Moize te, moto oyo ye aponá,Oyo atɛlɛmaki na libulu liboso na ye,+Mpo na kozongisa nsima nkanda na ye makasi mpo abebisa bango te.+24 Mpe bakómaki komona mokili ya kitoko eloko mpamba;+Bandimelaki liloba na ye te.+25 Mpe bazalaki se koimaima na bahema na bango;+Bayokaki mongongo ya Yehova te.+26 Bongo atombolaki lobɔkɔ na ye mpo na kolapela bango ndai,+Ete akokweisa bango na esobe,+27 Mpe ete akokweisa bana na bango na bikólo,+Mpe ete akopalanganisa bango na mikili.+28 Mpe babandaki kokangama na Baala ya Peore+Mpe kolya bambeka oyo bapesi na biloko oyo ezali na bomoi te.+29 Lokola bazalaki kopesa ye nkanda na misala na bango,+Mpasi moko ebimaki na kati na bango.+30 Ntango Finehase atɛlɛmaki mpe akɔti na likambo yango,+Mpasi yango esukaki.31 Mpe yango esalaki ete atángama moto ya boyengebeneLibota na libota mpo na ntango oyo etyami ndelo te.+32 Lisusu na mai ya Meriba, batumolaki,+Bongo makambo ebebelaki Moize mpo na bango.+33 Mpo basilikisaki elimo na yeMpe na mbɛbu na ye, abandaki koloba maloba oyo akanaki te.+34 Basilisaki bato ya bikólo nyɛɛ te,+Ndenge Yehova alobaki na bango.+35 Mpe basanganaki na bikólo+Mpe bayekolaki misala na bango.+36 Mpe bazalaki se kosalela bikeko na bango,+Mpe yango ekómelaki bango motambo.+37 Mpe bazalaki kokaba bana na bango ya mibali+Mpe bana na bango ya basi mbeka epai ya bademo.+38 Bongo bazalaki se kosopa makila ya bato oyo bazali na likambo te,+Makila ya bana na bango ya mibali mpe ya bana na bango ya basi,Oyo bazalaki kokabela bikeko ya Kanana mbeka;+Mpe mokili ekómaki mbindo mpo basopaki makila.+39 Mpe bakómaki mbindo mpo na misala na bango+Mpe bazalaki se kosala pite na misala na bango.+40 Mpe nkanda ya Yehova ebandaki kopelela bato na ye,+Mpe ye ayaki koyina libula na ye.+41 Mpe mbala na mbala apesaki bango na lobɔkɔ ya bikólo,+Mpo baoyo bazalaki koyina bango báyangela bango,+42 Mpe mpo banguna na bango bányokola bango,Mpe mpo bátyama na lobɔkɔ na bango.+43 Mbala mingi azalaki kobikisa bango,+Kasi bango bazalaki kotomboka na etamboli na bango ya kozanga botosi,+Mpe bazalaki kokitisama mpo na libunga na bango.+44 Mpe azalaki komona mpasi na bango+Ntango azalaki koyoka ndenge bazalaki kosɛngasɛnga na kolela.+45 Mpe, mpo na bango, azalaki kokanisa kondimana na ye,+Mpe azalaki koyoka mawa na kolanda bonene ya motema boboto na ye ya kokamwa.+46 Mpe azalaki kosala ete báyokelama mawaNa miso ya baoyo nyonso bazalaki kokanga bango.+47 Bikisá biso, Ee Yehova Nzambe na biso,+Mpe yanganisá biso longwa na bikólo+Mpo tópesa matɔndi na nkombo na yo mosantu,+Mpo tóloba na esengo mpo na kosanzola yo.+48 Yehova Nzambe ya Yisraele apambwama+Libela na libela;Mpe bato nyonso basengeli koloba: Amen.+Bósanzola Yah!+


text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ebandeli 4:1-26
4 Bongo Adama asangisaki nzoto na mwasi na ye Eva mpe azwaki zemi.+ Na nsima abotaki Kaina+ mpe alobaki ete: “Naboti mobali na lisalisi ya Yehova.”+2 Na nsima abotaki mpe ndeko na ye Abele.+Mpe Abele akómaki mokɛngɛli ya bampate,+ kasi Kaina akómaki moloni ya bilanga.+3 Mpe esalemaki boye: nsima ya mwa ntango, Kaina amemelaki Yehova+ likabo ya mbuma ya bilanga.+4 Kasi Abele mpe amemaki bana ya liboso+ ya banyama ya etonga na ye, ɛɛ ná biteni na yango ya mafutamafuta.+ Wana Yehova azalaki kondima Abele ná likabo na ye,+5 andimaki ata moke te Kaina ná likabo na ye.+ Bongo Kaina ayokaki nkanda makasi,+ mpe elongi na ye ekangamaki.6 Na yango Yehova alobaki na Kaina ete: “Mpo na nini oyoki nkanda makasi mpe mpo na nini elongi na yo ekangami?7 Soki obandi kosala makambo ya malamu, okondimama te?+ Kasi soki osali makambo ya malamu te, lisumu ebatami na monɔkɔ ya ndako na yo, mpe ezali na mposa ya kokanga yo;+ mpe yo, okokoka kolonga yango?”+8 Nsima na yango Kaina alobaki na ndeko na ye Abele ete: “Yaká tókende na bilanga.” Na bongo, esalemaki boye: ntango bazalaki na bilanga, Kaina akwelaki ndeko na ye Abele mpe abomaki ye.+9 Na nsima, Yehova alobaki na Kaina ete: “Wapi ndeko na yo Abele?”+ mpe ye alobaki ete: “Nayebi te. Ngai nde mokɛngɛli ya ndeko na ngai?”+10 Na yango alobaki ete: “Osali nini? Yoká! Makila ya ndeko na yo ezali kobelela ngai uta na mabele.+11 Mpe sikoyo olakelami mabe, nabengani yo na mabele+ oyo efungoli monɔkɔ na yango mpo na koyamba makila ya ndeko na yo oyo lobɔkɔ na yo esopi.+12 Ntango okolona biloko na mabele, yango ekobotela yo te na ndenge esengeli.+ Okobanda koyengayenga mpe kokimakima na mabele.”+13 Na yango Kaina alobaki na Yehova ete: “Etumbu mpo na libunga na ngai eleki monene mingi, nakokoka komema yango te.14 Talá, lelo oyo ozali kobengana ngai na etando ya mokili oyo mpe nakobombana mpo namonana te liboso ya elongi na yo;+ mpe nasengeli koyengayenga+ mpe kokimakima na mabele, mpe ezali solo ete moto oyo akomona ngai akoboma ngai.”+15 Na yango, Yehova alobaki na ye ete: “Yango wana moto oyo akoboma Kaina bakozongisela ye mpenza mabe mbala nsambo.”+Na bongo Yehova atyelaki Kaina elembo ete moto oyo akomona ye aboma ye te.+16 Na yango Kaina alongwaki liboso ya elongi ya Yehova+ mpe akendaki kofanda na “mokili ya moto oyo akimá,” na ɛsti ya Edene.17 Na nsima Kaina asangisaki nzoto na mwasi na ye+ mpe azwaki zemi mpe abotaki Enoka. Bongo abandaki kotonga engumba moko mpe apesaki engumba yango nkombo ya mwana na ye Enoka.+18 Na nsima Enoka abotaki Irade. Mpe Irade abotaki Mehuyaele, mpe Mehuyaele abotaki Metushaele, mpe Metushaele abotaki Lameke.19 Mpe Lameke azwaki basi mibale. Nkombo ya oyo ya liboso Ada mpe nkombo ya oyo ya mibale Zila.20 Na nsima Ada abotaki Yabale. Ye azalaki nkɔkɔ ya baoyo bafandaka na bahema+ mpe bazalaka na bibwɛlɛ.+21 Mpe nkombo ya ndeko na ye Yubale. Azalaki nkɔkɔ ya baoyo nyonso bayebi kobɛta nzɛnzɛ+ mpe piololo.+22 Zila, ye mpe abotaki Tubale-kaina, motuli ya biloko ya motako mpe ya bibende ya lolenge nyonso.+ Mpe ndeko mwasi ya Tubale-kaina ezalaki Naama.23 Na yango Lameke abongiselaki basi na ye Ada ná Zila maloba oyo:“Bóyoka mongongo na ngai, bino basi ya Lameke;Bótya litoi na maloba na ngai:Nabomaki moto mpo azokisaki ngai,Ɛɛ, elenge mobali mpo abɛtaki ngai.24 Soki mpo na Kaina mabe esengeli kozongisama mbala nsambo,+Boye mpo na Lameke mbala ntuku nsambo na nsambo (77).”25 Mpe Adama asangisaki lisusu nzoto na mwasi na ye mpe mwasi na ye abotaki mwana mobali mpe apesaki ye nkombo Sete,+ mpamba te, ye alobaki ete: “Nzambe apesi ngai mwana* mosusu na esika ya Abele, mpo Kaina abomaki ye.”+26 Sete abotaki mpe mwana mobali mpe apesaki ye nkombo Enoshe.+ Na ntango yango babandaki kobelela nkombo ya Yehova.+